[es] - Problem pristizanja duplih e-mailova\n22.01.2007. Visestruki mailovi sa moje mreze\nProblem pristizanja duplih e-mailova\n[es] :: Office :: Problem pristizanja duplih e-mailova\nProblem pristizanja duplih e-mailova 03.07.2007. u 17:13 - pre 177 meseci\nMreza je domenska i instaliran je Exchange server koji samo forwarduje i prima e-mailove sa telekomovog mail servera.\nPostoje 10-ak e-mail naloga i svi ostavljaju postu na mail serveru da bi mogli svi da skinu svaciju postu, a podeseno je da se posta brise sama sa servera posle 5 dana.\nJedan korisnik (koji nije u domenu, vec lokalno radi i samo koristi resurse mreze za pristup Internetu) poceo je da prima duple e-mailove u Outlooku 2003. Kada primi postu posle recimo 2-3 sata, kada ponovo pogleda ponovo, primi istu postu, cak i po nekoliko dana staru. Nema pravila u kojim vremenskim intervalima se to ponavlja, moze posle desete provere nove poste ili posle 2-3 sata, znaci ne uvek, otprilike 2-3 puta dnevno se to desava.\nSvi ostali korisnici koji su u domenu i lokalu nemaju takvih problema (koriste outlook express), problem je samo na tom jednom racunaru sto iskljucuje mogucnost problema na Exchange serveru.\nKorisnik prima mnogo poste (.pst fajl je oko 4GB) i ovaj problem se javio otprilike kada je izvrsena migracija sa outlook expressa na outlook 2003, jer outlook express vise nije mogao da se izbori sa velikom kolicinom podataka pa je stalno izbacivao opciju za kompaktovanje foldera.\nSkenirano je od virusa, i naravno NOD32 nije nista nasao. Anti virus je instaliran i na serveru i na korisnikovom racunaru.\nBio bih veoma zahvalan, ako neko slucajno ima neku ideju kako resiti ovaj problem\nRegistrovani: 7 ( nesone1966, bordzija, Miroslav Cvejić, B3R1, DBobo, dusanmijat, dule_ns )


pink.rs | Huaveju evropska nagrada za najbolji smartfon u 2019. godini\nEvropska asocijacija za hardver (European Hardware Association) proglasila je Huavei P30 Pro najboljim pametnim telefonom 2019. godine.\nOvaj uređaj osvojio je prvo mesto u kategoriji "Najbolji pametni telefon" na dodeli Evropske nagrade za hardver 2019 (European Hardware Awards), saopšteno je danas iz Huaveja. Više od 100 iskusnih urednika iz vodećih evropskih tehnoloških publikacija ispitalo je, nominovalo, a zatim i glasalo za najbolji hardver na tržištu.\nOvo je druga uzastopna godina da Huavej osvaja ovu prestižnu nagradu, budući da je prošle godine za najbolji pametni telefon proglašen njegov model Huavej P20 Pro. Niz inovativnih funkcija, kao što su Huavej SuperSpektrum senzor, SuperZum sočivo i nova Huavej ToF (Time of Flight) kamera, kao i poboljšana optička i AI tehnologija za stabilizaciju slike, doprineli su tome da brojni urednici priznanje ponovo dodele kompaniji Huavej, navodi se u saopštenju.\n- Zaslužena pobeda Huavej P30 Pro telefona, jasno dokazuje da je najbolji pametni telefon na tržištu, jer je prepoznat kao uređaj koji zaista menja pravila igre - izjavili su iz Evropske asocijacije za hardver.


Ujedinjena Srpska će na opštim izborima u oktobru u BiH imati svoje kandidate na oba nivoa vlasti, saopšteno je nakon konstultativnog sastanku Izborne jedinice jedan koji je održan u Prijedoru.\nPredsjednik Ujedinjene Srpske Nenad Stevandić istakao je da se ova partija može više nego bilo koja druga pohvaliti stabilnošću i rastom, te istakao da na predstojećim izborima očekuje do sada najbolji rezultat.\n– Narod je prepoznao naše inicijative za socijalnom i ekonomskom pravednošću, ali i naše nepromjenjive prosrpske stavove. Ovo je samo početak priprema pred predizbornu kampanju, ali i same izbore na kojoj će Ujedinjena Srpska imati do sada najbolji rezultat – izjavio je Stevandić nakon sinoćnjeg sastanka u Prijedoru.\nNa sastanku Izborne jedinice jedan razgovarano je o proteklim aktivnostima stranke, te su utvrđeni ciljevi i zadaci za predstojeće opšte izbore u BiH, saopšteno je iz Ujedinjene Srpske.\nnenad stevandićUjedinjena Srpskaprijedorizbori u bih 2022


Direktor JP "Morava" za TV "Jasenica": Uskoro veći dotok vode sa izvorišta u Trnovču, za fabriku vode potrebno ulaganje dve opštine od 31,5 miliona dinara\nUklanjanje kvara na cevovodu u Trnovču će povećati dotok vode do postrojenja u Palanci, a to će dovesti do kraćih restrikcija vode.\nKako je Živomir Novaković, direktor Javnog preduzeća „Morava“ (koje je zajedničko za Smederevsku Palanku i Veliku Planu) potvrdio za TV Jasenica, trenutno se sanira havarija na samom izvorišu u Trnovču koja značajno utiče na smanjen dotok vode do postrojenja u Palanci.\nNa lociranju i kasnijem otklanjanju kvara na izvorištu u Trnovču rade ekipe palanačkog i planjanskog Vodovoda, ali prema rečima direktora JP „Morava“, potrebno je vreme da bi se kvar, pre svega locirao, a potom da bi se obavila i priprema za reparaciju jer je cevovod velikog obima. Nakon toga u zavisnosti od stanja u kome je cev potrebno je postaviti ili reparacione spojke ili se mora izvršiti varenje na tom delu tako da je nezahvalno govoriti o tačnom roku kada će radovi biti završeni. Ipak, trebalo bi da to bude u što kraćem periodu.\nProblem predstavlja i činjenica da su četiri bunara na tom izvorištu van funkcije, a planirano je da se i ti problemi otklone u narednom periodu.\nKada kvar na čijem se otklanjanju radi, bude saniran, može se očekivati da se dobija blizu 100 sekundnih litara vode, a kada se bunari vrate u funkciju i do 110 l/s, što znači da će do Palanke dolaziti osetno veća količina vode koja neće u potpunosti usloviti ukidanje restrikcija, ali će ih značajno skratiti.\nPrva faza izgradnje fabrike vode zajedničke za Palanku i Veliku Planu je završena, ali problem jeste naredna faza koja podrazumeva investicije dve opštine, na koje su se one obavezale. Opštine bi trebalo da izdvoje troškove za zamenu pumpi na bunarima na izvorištu u vrednosti od 31,5 milona dinara.


HETA prodaje potraživanja u Vlasenici, Bosanskoj Krupi i Cazinu\nNaslovnica Krajina Bosanska krupa HETA prodaje potraživanja u Vlasenici, Bosanskoj Krupi i Cazinu\nBosanska Krupa – Svi zainteresovani za ovaj vid investiranja imaju priliku da se u periodu do 18. marta upoznaju sa detaljnom strukturom potraživanja, nekretninama koje su u sklopu potraživanja dostupne, kao i zahtjevima kupoprodajnog procesa.\nKompanija za upravljanje imovinom i potraživanjima HETA ASSET RESOLUTION BIH objavila je javni poziv za prodaju dva kreditna potraživanja u iznosu većem od tri miliona KM, koja su dostupna u otvorenom procesu prodaje.\nRiječ je o potraživanjima čiju strukuturu, između ostalog, čini veći broj aktraktivnih nekretnina u Bosanskoj Krupi, Cazinu i Vlasenici.\nNa području Općine Vlasenica dostupan je u cijelosti opremljen motel sa devet soba, restoran, poslovni prostor na prizemlju i servisni na nivou suterena. Na području Unsko-sanskog kantona, na raspolaganju je hotel u Bosanskoj Krupi, supermarket i vozila u Cazinu.\nSvi zainteresovani za ovaj vid investiranja imaju priliku da se u periodu do 18. marta upoznaju sa detaljnom strukturom potraživanja, nekretninama koje su u sklopu potraživanja dostupne, kao i zahtjevima kupoprodajnog procesa.\nOsoblje kompanije stoji na raspolaganju za sva dodatna pitanja na kontakt broj telefona +387 33 706 034.\nViše informacija dostupno na www.heta.ba.\nRok za podnošenje pisma namjere ističe 18. marta 2016. godine


Rezultati utakmica odigranih za vikend | NEON Televizija\nPonedjeljkom sumiramo rezultate sa odigranih utakmica u danima vikenda, sa posebnim akcentom na ekipe sa područja općine Kalesija. Odigrane utakmice donijele su preokret na vrhu tabele Prve lige TK.\nSa 18 osvojenih bodova FK”Sloga” Tojšići sada je na prvom mjestu. Nogometaši kluba iz Tojšića salvladali su ekipu Trebava D.Zelinja. Rezultat na kraju utakmice bio je 3:4. Ekipa Mladost Vukovije 78 Vukovije Donje savladala je ekipu Omladinac 68 Mionica rezultatom 2:1.\nNakon 7.kola u Drugoj ligi TK grupa “Jug” ekipa iz Rainaca Gornjih ima 16 bodova, i nalazi se na vrhu tabele. Proteklog vikenda su gostovali kod ekipe Mladosti iz Suhe , gdje su upisali visoku pobjedu rezultazom 1:4, te zauzeli prvo mjesto na tabeli. Ekipa “Krušik” koja je bila na prvom mjestu sada se nalazi na 4 mjestu tabele sa 15 osvojenih bodova. Memići su na 11 mjestu.\nZa vikend su odigrane utakmice 8 kola Druge lige FBiH grupa Sjever. Fudbaleri Mladosti iz Kikača su poraženi u Simin Hanu od Radničkog iz Lukavca sa 1:4. Najprijatnije iznenađenje ovog kola priredili su fudbaleri Priluka koji su kao gosti slavili u Seoni.\nU ostalim utakmicama bodovi su pripali domaćim ekipama, osim u Malešiću gdje su Mladost i Bosna iz Kalesije podijelili bodove.\nEkipa Bijeljevca je upisala pobjedu protiv ekipe Radnik Lipnica, rezultatom 3:0.. Bez pobjednika završena je utakmica Proleter Slavinovići: Spreča.


ДАН ГРАДСКЕ ОПШТИНЕ ВРАЧАР – 14. ОКТОБАР - Opština Vračar\nDAN GRADSKE OPŠTINE VRAČAR – 14. OKTOBAR\nGradska opština Vračar obeležila je praznik Dana opštine radno i u krugu svojih zaposlenih, shodno epidemiološkoj situaciji, pridržavajući se i poštujući sve zdravstvene uredbe.\nU obraćanju medijima, predsednik Opštine prof. dr Milan A. Nedeljković čestitao je praznik građanima opštine Vračar, poručivši im da će Opština sprovesti sve projekte koje je obećala. Pandemija virusa COVID 19 zaustavila je raspisivanje tendera za izvođače radova, za rekonstruisanje jedne trećine opštinske zgrade, koja je data Predškolskoj ustanovi „Vračar“ na deset godina. Sekretarijat za obrazovanje preuzeo je obavezu da finansira ovaj projekat, a konkurs će izaći početkom novembra ove godine. U 700 kvadrata opštinske zgrade biće jaslice i vrtić, gde će se useliti naši mališani početkom naredne školske godine.\nProf. dr Milan A. Nedeljković istakao je da se tender čeka i za predškolsku ustanovu od 1300 kvadrata u Šumatovačkoj ulici, s obzirom na manjak predškolskih ustanova i vrtića, jer se izgradio veliki broj stambenih zgrada a samim tim povećao broj stanovnika na teritoriji opštine.\n„Jako nam je bitno“, naglasio je predsednik Opštine, „da se završe projekti o uređenju Vračara. S obzirom da nam je Grad Beograd dao prava da učestvujemo u sufinansiranju restauracije svih fasada na Vračaru, ulaza, krovova, liftova. Već je urađeno pedeset projekata za fasade, ali će se sa poslom otpočeti naredne godine kad se završe konkursi. Problem je u pandemiji koja nas je dosta zaustavila u realizaciji svih naših projekata i aktivnosti.“\nIduće godine krenuće rad na dva magistralna pravca, kazao je predsednik Opštine, koje je Grad Beograd zacrtao da se završe do 2022. godine. GO Vračar tu sudeluje u procesu eksproprijacije prostora i zgrada. Prvi pravac ići će od Slavije, Makenzijeve, Cara Nikolaja i Žičke ulice, a drugi pravac je od Auto-komande, Južnog bulevara, Gospodara Vučića,Čingrijine do Batutove ulice.\nDo 2022. godine treba da se završi projekat olimpijskog bazena sa pokretnom kupolom i prizemnom multifunkcionalnom sportskom dvoranom, na Južnom bulevaru, gde Opština u svom posedu ima 67 kvadrata. Ovaj projekat sportskog centra biće realizovan sa Gradom Beogradom.\nPovodom obeležavanja Dana opštine, predsednik Nedeljković je, kao i svake godine, uručio jubilarne nagrade zaposlenima u Upravi Gradske opštine Vračar.


Nalazite se ovde: Mascus Srbija > Skladišna oprema > Mašine za pometanje čiščenje skladišta > Mašine za podove i gorionike > Hako\nPolovna Hako mašine za podove i gorionike na prodaju\nOvde je kompletna lista polovnih Hako mašine za podove i gorionike oglasa za prodaju na Mascusu. Hako mašine za podove i gorionike oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Hako mašine za podove i gorionike u odeljku Brendovi.\nHako HAKO HAKOMATIC B 450Poslednja inspekcija: 18-06-2020, Opšte stanje (1-5): 5, Garancija: 6 miesięcy, Zemlja proizvodnje: DE\nMascus pruza svojim korisnicima najbolju priliku za pretragu i pronalazak polovnih mašina u kategoriji Hako mašine za podove i gorionike i druge opreme\nOvde je kompletna lista polovnih Hako mašine za podove i gorionike za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Hako mašine za podove i gorionike koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Hako mašine za podove i gorionike.


Prema unionistima, sporno čak 100.000 glasova\nBEOGRAD - Članovi Opštinske referendumske komisije u Podgorici nisu sinoć postigli saglasnost o prigovoru bloka za zajedničku državu na tok referenduma, pa će se o tome izjasniti Republička referendumaka komsija. Predsednik ORK Podgorice Čedo Kaluđerović kazao je da su takvu "konstataciju" sinoć do 21 sat dostavili RRK, ali ne i zapisnik, jer "je na volšeban način pao sistem na računaru i nisu imali precizne podatke".\n- Neki od prigovora su vrlo ozbiljni i osnovani, i ukoliko budu usvojeni, došlo bi do raspuštanja opštinske komisije i formiranja novog odbora, pri čemu bi na tim mestima referendum bio ponovljen - kaže za Glas Čedo Kaluđerović, gde je stigao 51 prigovor za 44 glasačka mesta, od ukupno 134 u Podgorici. Ovim prigovorima, ako se usvoje, od 129.083 glasača na nivou Podgorice može da bude ..\nHaški istražitelj Torkildsen došao do istine o srpskom novcu na Kipru, a Dinkić nije\nKertes priznao kriminal, država ćutala\nU Torkildsenovom izveštaju citirana je izjava Mihalja Kertesa, data haškim istražiteljima, da su on i njegovi saradnici za 14 meseci izneli više od 508 miliona maraka prihoda od carina, koje su deponovali na račun firme Bronjncourt 048-33-17016 u Popular banci na Kipru. Zašto grupa Mlađana Dinkića Vladi Srbije nije podnela izveštaj gde je otišao taj novac - pita Predrag Đorđević\nPored bivšeg guvernera Dinkića i odgovornih u Narodnoj banci Jugoslavije, pre svega Mire Erić-Jović, sadašnjeg viceguvernera, zatim Miroljuba Labusa, Vesne Džinić, Nikole Živanovića, Dušana Lalića i Mladena Spasića, izveštaj Mortena Torkildsenda, finansijskog istražitelja Haškog tribunala, koji je objavljen u maju 2002. godine, otkriva i odgovornost drugih državnih organa, a pre svega Ministarstva pravde i državnog tužilaštva...\nNaftnu industriju tužila švajcarska kompanija "Kopešim"\nVukobrat zarobio srpsku naftu\nTrgovinski sud u Rijeci blokirao je na Jadranskom naftovodu u Omišlju oko 82.000 tona sirove NIS-ove nafte zbog duga ove kompanije švajcarskoj firmi, čiji je vlasnik Boris Vukobrat\nBEOGRAD - Trgovinski sud u Rijeci blokirao je 12. maja 82.000 tona sirove nafte Naftne industrije Srbije na predlog Borisa Vukobrata, vlasnika švajcarske firme za trgovinu naftom i naftnim derivatima "Kopešim trejding". Jedan od najpoznatijih Srba u Francuskoj tvrdi da mu NIS duguje osam miliona dolara. Švajcarska firma, kako prenosi Beta, pokrenula je pred Tribunalom u Parizu i krivični postupak protiv Naftne industrije Srbije i njenih rukovodilaca. Upućeni kažu da su..\nJoca Amsterdam pušten iz zatvora\nBEOGRAD - Sreten Jocić (44) zvani Joca Amsterdam posle više godina provedenih u zatvoru od juče je na slobodi. NJegovo puštanje iz Centralnog zatvora usledilo je pošto je Krivično vanraspravno veće Okružnog suda odbilo žalbu tužilaštva na rešenje istražnog sudije kojim se prihvata ponuđeno jemstvo od 300.000 evra u zamenu za pritvor. Jocić je posle ove odluke oko 14. 30 sati napustio krug zatvora u Bačvanskoj ulici. On je, kako nezvanično saznajemo, iz CZ-a izašao u jednoj od policijskih "marica", pa je javnost ostala uskraćena da vidi trenutak kada jedan od najvećih narko bosova u Evropi, kako mnogi opisuju Jocića, napušta zatvor. Novinari i fotoreporteri uzalud su čekali ispred glavne kapije CZ-a, Jocić je iz zatvora izašao neprimetno, bez velike pompe a nisu bile vidljive ni posebne mere ..\nBajević konačno trener Crvene zvezde\nUbeđen sam da smo angažovanjem Bajevića, s obzirom na njegovo iskustvo i renome u fudbalu, napravili pravi izbor. On je bio naš prvi "pik" i veliko nam je zadovoljstvo što smo uspeli da ga dovedemo, rekao je predsednik "crveno-belih".Dok se Valter Zenga odmarao u Dubaiju i pregovarao sa nekoliko klubova sa Bliskog istoka (Al Sad, Al Rajan i Al Ain), na "Marakani" nisu želeli ništa da prepuste slučaju, te su pronašli novog trenera - Dušana Bajevića. Dogovor "princa sa Neretve" i rukovodstva Crvene zvezde, posle kratkih i uspešnih pregovora, postignut je preksinoć u Atini. Saradnja će trajati naredne dve godine, a zvanična promocija, kao i potpisivanje ..\nNOVI PAZAR - Hakija Pepić (66) iz sela Donji Šutenovac kod Novog Pazara ubio je juče ujutro oko osam sati suprugu Hasibu (65), a potom se ubio. Prema jednoj od verzija koje se pominju, Hakija je ubio i jednu kćerku, pucao i u drugu kćerku, koja je smeštena u bolnicu, kao i u sina, koji je posle ranjavanja pobegao iz kuće i policijske patrole su do zaključenja ovog broja tragale za njim...


ISO 50001 ENMS | ACCVIS CERTIFICATION\nACCVIS CERTIFICATION > ISO 50001 ENMS\nZAHTEVI I SMERNICE ISO_50001\nIMPLEMENTACIJA ISO 50001:2018 ENMS\nEnergija je od ključnog značaja za organizacijske operacije i može biti veliki trošak organizacije, bez obzira na njihovu delatnost. Ideja je da se optimizuju utrošci energije kroz ceo lanac proizvodnje, od sirovina do reciklaže. Osim ekonomskih troškova energije u organizaciji, energija može nametnuti i dodatne ekološke i društvene troškove, iscrpljivanjem prirodnih resursa, a doprinosi i problemima kao što su klimatske promene.\nRazvoj i primena tehnologije sa novim izvorima energije i obnovljivih izvora može potrajati dok se ne postigni planirani kapaciteti. Pod uticajem politike i globalne ekonomije pojedine organizacije ne moge kontrolirati cenu energije, ali oni mogu poboljšati način na koji oni upravljaju energijom. Poboljšane performansi utroška energije može pružiti brzu korist za organizaciju, čime se smanjuju i troškovi energije i doprineti smanjenju globalnog zagrevanje.\nISO 50001 zahteva da organizacija utvrdi za koje sve potrebe koristi energiju i u kojim količinama, iz kojih izvora obezbeđuje istu, kao i da definiše mere za smanjenje upotrebe na prihvatljiv nivo. Kao i ISO 14001, ni ovaj standard ne definiše šta podrazumeva “prihvatljiv nivo”, već to prepušta organizaciji. Međutim, očekuje se da kao minimum budu ispunjeni zahtevi zakona i propisa.\nZa razliku od ISO 14001, ISO 50001 izričito zahteva da organizacija utvrdi indikatore preko kojih će pratiti učinak na polju energetske efikasnosti, slično kao što ISO 9001 zahteva uspostavljanje sistema za praćenje i merenje efektivnosti procesa.\nISO 50001 dovodi do efektivnog upravljanja procesima, i povećava energetsku efikasnost i doprinosi mudrom korišćenju energije. Ne uključuje energetske ciljeve, već jednostavno obezbeđuje da organizacija ima odogovarajući i efektivan poces upravljanja kako bi ostvarila svoje energetske ciljeve. Standard je posebno interesantan za kompanije u oblasti industrijskih segmenata visokih energetskih potreba i za kompanije na koje se direktno odnose zakonski propisi o gasovima sa efektom staklene bašte”.\n• smanjena upotreba energije,\n• kontrola i smanjenje troškova energije,\n• smanjenje negativnog uticaja na životnu sredinu,\n• priprema za praćenje i izveštavanje o emisiji gasova staklene bašte,\n• kredibilitet u javnosti o energetskoj svesnosti.\n• pruža se pomoć organizacijama da bolje koriste svoju opremu koja koristi energiju;\n• dodaje se uputstvo za procenu, merenje, dokumentovanje i izveštavanje o energetskim unapređenjima i njihovom uticaju na emisiju gasova staklene bašte;\n• stvara se transparentnost i omogućava komunikacija u vezi sa upravljanjem energetskim resursima;\n• promovišu se najbolje prakse u upravljanju energijom i insistira se na dobroj praksi u upravljanju energijom;\n• pomaže se postrojenjima u evaluaciji i postavljanju prioriteta u implementaciji novih energetski efikasnih tehnologija;\n• pruža se okvir za promovisanje energetske efikasnosti kroz lance snabdevanja;\n• omogućavaju se unapređenja u upravljanju energijom u kontekstu smanjenja emisije gasova staklene bašte;\n• omogućava se integracija sa drugim sistemima upravljanja (životnom sredinom, zdravljem i bezbednošću…).\nIMPLEMENTACIJA ISO 50001:2018 ENMS - SMERNICE


Lokalne vesti - Utorak 28.01.2020 - 12:57\nVranje - Ministar prosvete, nauke i tehnološkog razvoja u Vladi Republike Srbije Mladen Šarčević uručio je na Savindan tradicionalne Svetosavske nagrade za izuzetne rezultate u oblasti obrazovanja i vaspitanja za 2019. godinu.\nSvečanost u Vladi Srbije FOTO: srbija.gov.rs\nMinistar Šarčević je, čestitajući dobitnicima, ocenio da je Svetosavska nagrada jedno od najlepših i najznačajnijih priznanja koje pojedinac ili institucija može da dobije.\nPrema njegovim rečima, jedan od razloga što ova nagrada ima poseban značaj jeste to što nosi ime po istorijskoj ličnosti sa kojom se narod u Srbiji najčešće identifikuje.\nZa 2019. godinu dodeljeno je 28 Svetosavskih nagrada za izuzetne rezultate u oblasti obrazovanja i vaspitanja, unapređenju obrazovno-vaspitne prakse i razvoju naučnih i umetničkih dostignuća u oblasti obrazovanja i vaspitanja.\nMeđu nagrađenima je i Saša Ristić, nastavnik informatike i računarstva OŠ „Svetozar Marković“ u Vranju.\nOn je priznanje dobio za višegodišnji doprinos kvalitetu osnovnog obrazovanja i vaspitanja u Republici Srbiji.\nKako stoji u obrazloženju, posvećen je praćenju novih trendova u informatici i programiranju, a u nastavi koristi savremene programske jezike.\nNjegovi učenici su osvojili 1. mesto na republičkom takmičenju „Bitka za znanje“ i plasirali se na Evropsko prvenstvo.\nNa tom takmičenju je njegova druga ekipa učenika osvojila takođe 1. mesto i plasirala se na Svetsko prvenstvo u Kini, gde su osvojili 2. mesto.\nZahvaljujući ovom izuzetnom rezultatu, profesor je omogućio učenicima da budu prvi posetioci Kancelarije za informacione tehnologije i elektronsku upravu Vlade Republike Srbije.


Auto škola Formula 7, Crnotravska 4/G, Beograd (Voždovac) | PlanPlus.rs\nAuto škola Formula 7 smeštena je na Banjici, na idealnoj lokaciji za sve koji se prvi put susreću sa vožnjom. Poslujemo već 28 godina i naš rad vrednuje se najboljim ocenama, a bogato iskustvo koje smo stekli čini da se i dalje razvijamo i budemo još bolji.\nU toku dugogodišnjeg rada naš prioritet bio je i ostao kvalitet obuke koju pružamo svojim polaznicima. Obuka se izvodi po savremenim metodama, u sali za predavanje i polaganje teorijskog dela ispita, smeštenoj u okviru auto škole. Polaznici stiču znanja direktno na nastavi, uz detaljna objašnjenja predviđenog gradiva.\nAuto škola Formula 7 obučava kandidate za polaganje vozačkog ispita za AM, A2, A, B, BE, C, CE i D kategoriju. Sva vozila predviđena za obuku novije su generacije i redovno održavana u cilju maksimalne bezbednosti kandidata. Praktičnu obuku izvodi sedam instruktora sa dugogodišnjim iskustvom u obuci za polaganje vozačkog ispita za različite kategorije vozila.\nTu smo da svojom pažnjom i znanjem učinimo sve da kandidati budu zadovoljni, a naša najbolja reklama su upravo zadovoljni kandidati.


EU i Zapadni Balkan: Očekuje se konkretan napredak u normalizaciji odnosa Srbije i Kosova – Radio Gora\nOd Srbije i Kosova očekuje se konkretan napredak ka punoj normalizaciji odnosa, jedan je od zaključaka iz deklaracije usvojene u sredu (6. oktobra) na Samitu lidera Evropske unije (EU) i Zapadnog Balkana održanom na Brdu kod Kranja.\nNormalizacija odnosa te dve države je od ključnog značaja za stabilnost i razvoj celog regiona, kako bi se osiguralo da nastave svojim evropskim putevima, poruka je deklaracije usvojene u gradu u Sloveniji, koja predsedava Unijom.\nPredsjednik Srbije Aleksandar Vučić koji je bio na Samitu rekao je da Srbija neći moći ući u EU dok ne reši svoje odnose sa Kosovom, javila je agencija Reuters.\nOn je to izjavio nakon susreta koji je na marginama Samita imao sa premijerom Kosova Aljbom Kurtijem (Albin Kurti) u prisustvu predsjednika Francuske Emanuela Makrona (Emmanuel Macron) i odlazeće njemačke kancelarke Angele Merkel.\n“Bez rešavanja pitanja sa Prištinom, Srbija ne bi mogla da se pridruži EU”, izjavio je Vučić novinarima, prenosi Reuters.\nU deklaraciji koja je usvojena na Samitu navedena je takođe puna podrška naporima specijalnog predstavnika EU za dijalog Kosova i Srbije Miroslava Lajčaka.\nPodrška evropskoj perspektivi regiona\nDeklaracijom se ponovo potvrđuje nedvosmislena podršku evropskoj perspektivi Zapadnog Balkana i pozdravlja posvećenost partnera sa Zapadnog Balkana evropskoj perspektivi “koja je u našem međusobnom strateškom interesu i ostaje naš zajednički strateški izbor”.\nTakođe se jednom potvrđuje posvećenost EU procesu proširenja ali se naglašava važnost da “EU može održati i produbiti vlastiti razvoj, osiguravajući svoj kapacitet za integraciju novih članica”.\nU usvojenoj deklaraciji sa kojom su se saglasile i države regiona je podržana potvrđena posvećenost zemlja regiona u pogledu inkluzivne regionalne saradnje i jačanja dobrosusedskih odnosa uključujući i sa državama članicama EU. Stoga se poručuje da je važno sprovođenje bilateralnih sporazuma u dobroj veri i sa konkretnim rezultatima.\n“Potrebni su dodatni odlučni napori za poticanje pomirenja i regionalne stabilnosti, kao za pronalaženje i sprovođenje definitivnih, inkluzivnih i obavezujućih rešenja za bilateralne sporove i pitanja partnera koja imaju korene u ostavštini prošlosti, kao i preostale slučajeve nestalih lica i pitanja ratnih zločina, u skladu sa međunarodnim pravom i utvrđenim načelima, uključujući i Sporazumom o pitanjima sukcesije”, stoji u usvojenoj deklaraciji.\nIpak, i dalje bez rokova\nRegion ima strateški značaj za EU, ali su reforme preduslov za napredovanje u EU, poručio je predsednik Evropskog saveta Šarl Mišel (Charles Michel) na kraju Samita, na kojem nisu pominjani rokovi u daljem napretku zemalja regiona ka članstvu u EU.\n“Moramo se pobrinuti da svi poštujemo osnovne principe. To je naš izbor u EU ali i izbor koji vlade zemalja Zapadnog Balkana žele za svoja društva”, poručio je Mišel.\nPodvukao je da je financijska pomoć “bez presedana” koju je Evropska Komisija odvojila za region, uslovljena reformama naročito u vladavini prava.\nPredsjednica Evropske komisije Ursula von der Leyen (Ursula fon der Lajen) je poručila da EU nije potpuna bez Zapadnog Balkana.\n“Moja (evropska) komisija će nastaviti da čini sve da unapredi proces proširenja. Želimo Zapadni Balkan u EU. Ne sme biti sumnje da je naš cilj proširenje”, izjavila je Fon der Lajen.\nDomaćin samita, slovenski premijer Janez Janša, čija država predsedava EU, je ocenio Samit kao prekretnicu u odnosima sa regionom.\n“To je prekretnica ne samo zbog samog događaja, već i zbog mnogih paralelnih procesa koji su omogućili današnju diskusiju o proširenju da bude strateški odgovor na strateške izazove”, izjavio je Janša.\nInače slovenački premijer Janša je prizano da ne postoji raspoloženje među državama članicama da se vremenski obavežu kada bi se mogao zaokružiti porces proširenja prema Zapadnom Balkanu. Kako se nezvanično saznaje, slovenačko predsedništvo EU je pokušalo da se u tekstu deklaracije spomene 2030. godina kao datum kada bi se završio proces pristupanja zemlja regiona, ali da to nije naišlo na podršku mnogih država članica EU.\nKako prenosi novinska agencija Reuters, i nemačka kancelarka Anegla Merkel je priznala da nije podržala ideju davanja fiksnog datuma za pristupanje zemalja Zapadnog Balkana Uniji.\n“Vremenski okvir nije deo deklaracije, ali smo o tome imali široku diskusiju. Većina država članica EU izrazila je spremnost, volju da ćemo se u narednoj deceniji fokusirati na ‘evropsku perspektivu regiona’”, izjavio je Janša.\nIpak, podsetio je da je od 2003. godine, kada je u Solunu EU otvorila vrata državama regiona, počela da se ublažava retorika o budućem članstvu u EU.\nPremijer Španije prvi put bio na Samitu\nSamitu je prisustvovao i premijer Španije Pedro Sanchez (Sančez), što je bilo prvi put da jedan španjolski političar učestvuje na skupu na kojem i Kosovo (nakon proglašenja nezavisnosti 2008. godine) ravnopravno učestvuje.\nŠpanija je, naime, jedna od pet država EU koja nije priznala kosovsku nezavisnost.\nUoči Samita na Brdu kod Kranja, premijer Španije je potvrdio da se stav zvaničnog Madrida oko Kosova nije promenio ali da je ovo važan skup i da je stoga odlučio da učestvuje.\nZbog nejedinstvenog stava EU oko statusa Kosova, na samitu u Sofiji 2018. godine je usvjeno pravilo da se učesnici iz regiona pojave samo sa imenom i prezimenom i bez državnih simbola. Bez obzira na to, Španija je do sada uvjek osporavala ravnopravno učešće Kosova na skupovima koje organizuje EU.\nU Sofiji 2018. godine, kada je održan prvi samit sa Zapadnim Balkanom posle 15 godina, zvanični Madrid nije učestvovao iz istih razloga.\nNa neformalnom sastanku ministara inostranih poslova EU i regiona koji je održan u avgustu 2019. godine u Helsinkiju, tadašnji španski šef diplomatije Žozep Borelj (Josep Borell) je napustio prostoriju zbog prisustva kosovskog ministra. On je u tom trenutku već bio imenovan za budućeg visokog EU predstavnika za spoljnu politiku i bezbednost.\nNakon više oklevanja, Sančez je učestvovao na zagrebačkom samitu 2020., ali se radilo o video-konferenciji gdje nije bilo rukovanja niti zajedničke takozvane „porodične slike” svih učesnika.\nJoseph Borell, tada kao ministar inostranih poslova Španije, napustio je samit EU u Sofiji 2018. godine zbog prisustva kosovskog ministra.\nInače susret lidera EU i Zapadnog Balkana postaje tradicija i najverovatnije će se organizovati svake godine. Prošlogodišnji Zagrebački samit je održan u video-formatu zbog epidemiološke situacije. Prije toga se samit sa zemljama regiona održao u bugarskoj prestonici Sofiji. Bio je to prvi samit nakon 15 godina, kada je u Solunu, 2003. godine prvi put potvrđeno da su vrata EU otvorene za države Zapadnog Balkana.\nNakon samita u Brdu, češko predsedavanje takođe namerava da u drugoj polovini 2022. godine organizuje samit sa Zapadnim Balkanom u Pragu.


Izvor: ItRešenja.com, 16.Okt.2018, 13:19\nMnoštvo novih, zanimljivih tema i predavača predviđeno je za obeležavanje punoletstva jednog od najvećih ICT događaja u regionu, Sinergije, koja se osamnaesti put za redom održava u Beogradu, od 24. do 26. oktobra 2018. godine, u Hotelu „Crowne Plaza“. Pod sloganom „Digital Breakthrough“ („Digitalni >> Pročitaj celu vest na sajtu ItRešenja.com << proboj“), Sinergija ove godine poziva sve zainteresovane da krenu na put digitalnog proboja i inovacija koje menjaju percepciju sveta i poslovanja kakve smo poznavali do sada.\nOve godine tehničke dane otvara Kamil Bączyk, ekspert u oblasti bezbednosti. On će sa prisutnima podeliti razloge zašto je potrebno da razmišljate kao haker da biste osigurali svoju cyber-bezbednost. Njemu će se pridružiti i najbolje ocenjeni predavač prethodne tri Sinergije Krunoslav Mihalić, Cyber Security konsultant u kompaniji Microsoft, čije predavanje i ove godine obećava puno inspirativnih trenutaka povezivanjem poznatog biblijskog citata „Neka bude svetlo“ sa “Red vs. Blue” security vežbom. Predavači Sander Berkouwer i Damir Dizdarević baviće se jednom temom, ali iz dva različita ugla – Berkouwer će govoriti o passwordless konceptu uz primere kako da kreiramo sopstveni FIDO (“Fast IDentity Online”), dok će Dizdarević sa inženjerskog aspekta pokazati gde se lozinke zaista nalaze, kuda idu i u kojem formatu, šta su realne opasnosti i šta su najčešće greške koje se prave, kao i koliko smo danas daleko od passwordless pristupa.\nNa Biznis danu imaćemo prilike da saznamo dosta novih informacija o vezi tehnologija i različitih grana biznisa, među kojima će jedno od izlaganja biti posvećeno i primerima na koji način savremene tehnologije menjaju sudstvo. Ljubiteljima sportskih i IT tema tog dana će najveću pažnju sigurno privući Marko Vasiljević i Marko Marjanović, koji će na primeru Fudbalskog kluba Crvena zvezda pokazati različite procese digitalnih transformacija u sportu, od multidisciplinarnog pristupa u praćenju procesa treninga do toga kako jedan sportski klub može da postigne bolje rezultate uz pomoć savremenih digitalnih tehnologija.\nPogledaj vesti o: Sinergija\nOd hakera do citata iz Biblije " Sinergija 18 ima sve što vas zanima\nIzvor: B92, 16.Okt.2018\nŠta je zajedničko načinu na koji razmišljaju hakeri, digitalnoj transformaciji u sportu i jednom od najpoznatijih citata iz Biblije? Odgovor je jednostavan – Sinergija 18!..Mnoštvo novih, zanimljivih tema i predavača predviđeno je za obeležavanje punoletstva jednog od najvećih ICT događaja...


NATO ne očekuje nasilje na Kosovu\nKFOR će nastaviti da sprovodi svoju mirovnu misiju i tokom razgovora o statusu Kosova, izjavio je u Prištini komandant Združenih snaga NATO-a admiral Hari Ulrih. Američki admiral je istakao kako NATO ne očekuje pogoršanje bezbednosne situacije tokom predstojećih pregovora o budućem statusu. KFOR će nastaviti da pruža mirno i sigurno okruženje za sve građane, rekao je admiral Ulrih nakon razgovora sa predsednikom Kosova:\n“Predsednik me je informisao o pripremama za razgovore o statusu, čiji se početak očekuje nakon izveštaja ambasadora Kai Eidea. Ohrabren sam tom činjenicom i apsolutno ne očekujemo nasilje tokom pregovaračkog procesa.”\nPredsednik Kosova Ibrahim Rugova je preneo admiralu NATO-a da je nezavisnost najbolje rešenje za Kosovo:\n“Formirali smo delegaciju Kosova za eventualne pregovore. Radićemo kao tim kako bi se ostvario naš cilj, a to je nezavisnost.”\nAdmiral Ulrih je rekao da je predsednik Rugova izrazio spremnost i odlučnost institucija Kosova da i posle izveštaja ambasadora Eidea nastave sa ostvarivanjem standarda.\nU međuvremenu, premijer Bajram Kosumi je preneo šefu UNMIK-a Sorenu Jesenu Petersenu kako Vlada radi na pronalaženju načina za uključenje pripadnika svih manjinskih zajednica i civilnog društva u pripremu razgovora o statusu. Petersen je rekao kako je čitavo društvo deo procesa priprema za status:\n“Najbolji način da se Kosovo pripremi za razgovore o statusu i sam status jeste da nastavi sa izgradnjom demokratskog, multietničkog i tolerantnog društva.”


RTCG - Radio Televizija Crne Gore - Nacionalni javni servis :: Region :: Makedonija pozvana da počne pregovore o članstvu\nSAMIT NATO-a 11. 07. 2018. 19:32 >> 19:21 6\nMakedonija pozvana da počne pregovore o članstvu\nNATO je danas na samitu u Briselu pozvao Makedoniju da počne pregovore o članstvu čim se ispuni dogovor s Grčkom o imenu, uključujući potvrdu na referendumu, i stavio do znanja da će ojačati saradnju "s partnerima na Zapadnom Balkanu", kao i Jordanom, Tunisom, Gruzijom, Moldovom, Ukrajinom i Bosnom i Hercegovinom.\nTo je navedeno u "Izjavi o transatlantskoj bezbednosti i solidarnosti", a generalni sekretar NATO Jens Stoltenberg je novinarima rekao da su "Evropa i Amerika bezbjedni kad su zajedno", čime je nastojao da uvjeri da nema raskola među atlantskim saveznicima.\nStoltelberg je predočio da su razgovori vođa NATO-a s američkim predsjednikom Donaldom Trampom bili "teški i ispoljena su razmimoilaženja".\nAli, on je naglasio da su svi saveznici saglasni da povećaju izdaci za odbranu i NATO, što bi trebalo da otkloni oštre zamjerke Trampa da SAD pokrivaju najveći dio troškova NATO, a Evropljani imaju preko 150 milijardi eura viška u trgovini s Amerikom.\nStoltenberg je rekao da će vođi Atlantskog saveza večeras razgovarati o odnosima s Rusijom, u očekivanju da im Tramp obrazloži šta očekuje u susretu 16. jula s ruskim predsjednikom Vladimirom Putinom.\nU Izjavi samita se ističe "spremnost za istinski dijalog s Rusijom…prvenstveno da bi se što je više moguće smanjile opasnosti od vojnih incidenata".\n"Želimo da uspostavimo konstruktivne odnose s Rusijom, čim to budu dopustile njene akcije”, poručile su vođe Atlantskog saveza.


Počelo suđenje Gucatiju i Haradinaju, negiraju krivicu\nTanjug 7. oktobra 2021. 15:34\nHAG – Pred Specijalizovanim većima Kosova (SVK) sa sedištem u Hagu, danas je počelo suđenje predsedniku i potpredsedniku Udruženja veterana tzv. OVK Hisniju Gucatiju i Nasimu Haradinaju povodm optužbi za ometanje rada tužilaštva i zastrašivanje svedoka.\nObojica su se na početku suđenja izjasila da nisu krivi, a predstavnik Specijalizovanog tužilaštva Kosova (STK) je potom izneo uvodnu reč i predstavio detalje optužnice, navodeći da ponašanje optuženih „jasno pokazuje motiv za ometanje postupka“.\nSuđenje će biti nastavljeno 18. oktobra kada će početi saslušanje svedoka tužilaštva.\nPreduzimali su i druge korake u cilju opstrukcije rada SVK i STK.\nOva dokumenta su bila položena na sto tokom konferencije, a Haradinaj je izjavio da su urađene 4 fotokopije dokumenata koje su stavili medijima na raspolaganje.\nOn je nagovarao prisutne da uzmu kopije dokumenata i pregledaju imena svedoka i njihove izjave – svedočenja.\nDrugo obelodanjivanje podataka dogodilo se 16. septembra na konferenciji za novinare, kada je Gucati objavio da je Udruženje dobilo još jedan set dokumenata i pozvao prisutne da ih uzmu.


Novi slučajevi ebole u Nigeriji\n22 avgust, 2014\nNigerijski službenici se spremaju za kontrolu putnika na medjunarodnom aerodromu u Lagosu, 4. avgust 2014.\nMinistar zdravlja Nigerije potvrdio je da se u toj zemlji pojavio prvi slučaj ebole među ljudima koji nisu bili u direktnom kontaktu sa Patrikom Sojerom – zaraženim Amerikancem poreklom iz Liberije koji je doputovao u Lagos iz Liberije.\nNigerijski ministar je rekao da zaraženi i supružnici dvoje pacijenata inficiranih virusom ebole, koji su bili u kontaktu sa, Sojerom dodavši da je ukupan broj inficiranih u Nigeriji sada porastao na 14. Petoro ljudi je umrlo od posledica te bolesti.\nU međuvremenu, Senegal je prva afrička zemlja koja je zatvorila svoje granice kako bi se sprečilo širenje ebole. Visoki zvaničnici Senegala su izjavili da je zatvorena granica sa Gvinejom kao i da su stopirani letovi iz zemalja zapadne Afrike u kojima ima najviše zaraženih.\nDruge zemlje, među kojima su Južna Afrika i Kamerun, nedavno su takođe uvele zabranu putovanja.\nSvetska zdravstvena organizacija navodi da je 1.350 ljudi umrlo od ebole u Gvineji, Liberiji, Sijera Leoneu i Nigeriji, a da je više od 2.400 verovatno zaraženo.


Fudbalska reprezentacija Srbije ostvarila je plasman u B diviziju Lige nacija, pošto je savladala u poslednjem meču grupe 4 Litvaniju sa 4:1.\nJedan od golova postigao je Aleksandar Mitrović, što mu je bio 23. u nacionalnom dresu, a u isto vreme je uradio veliku stvar sa svega 24 godine.\nPogotkom u Humskoj došao je na 11. mesto večne liste strelaca naše reprezentacije, izjednačivši se sa legendarnim Draganom Džajićem.\nTreća Zvezdina zvezda je u periodu od 1964. do 1978. nosila dres Jugoslavije, a za to vreme na 85 mečeva, 23 puta se tresla mreža.\nMitrović je uspeo da dođe do tog broja za 46 duela, a u reprezentaciji je od 2013. godine.


Vulin: Vučić je objavio rat mafiji, nema zaštićenih\nVesti Autor:FoNet10. feb. 202114:22 > 14:4131 komentara\nMinistar unutrašnjih poslova Aleksandar Vulin izjavio je da je predsednik Srbije Aleksandar Vučić objavio rat mafiji i da insistira i kod Ministarstva unutrašnjih poslova i kod Bezbednosno-informativne agencije da nema zaštićenih.\n„Sa ponosom mogu da kažem da predsednik Aleksandar Vučić insistira i kod MUP i kod BIA da nema zaštićenih, da možemo i moramo u skladu sa zakonom da radimo svoj posao i da niko nije toliko moćan da bude nedodirljiv i da njegovo kršenje zakona može da bude oprošteno, baš niko. Kada imate takvog predsednika i takvog vrhovnog komandanta onda nije mnogo teško raditi ovo što radimo”, rekao je Vulin u Skupštini Srbije tokom razmatranja međunarodnih sporazuma.\nVulin je rekao da se istraga protiv organizovane kriminalne grupe, koju su predvodili Veljko Belivuk i Marko Miljković nastavlja, da se sprovode i finansijske istrage, proverava se njihova imovina.\nOn je rekao da je stavljena zabrana na otuđenje i raspolaganje imovinom svih pripadnika organizovane kriminalne grupe.\n„Tad su se smejali. Sada kada ste videli kako se sprovodi borba protiv organizovanog kriminala koju je naložio, pokrenuo, tražio predsednik Aleksandar Vučić ne čujem da se smeju“, rekao je Vulin.\nVulin je rekao da je tokom velike operacije Vučić bio obaveštavan i da je bio u toku sa svakim korakom ove aktivnosti, kao i da je lično učestvovao u donošenju odluka.\nOn je rekao da je „Vučić važan deo, presudan politički deo borbe protiv organizovanog kriminala“ i da su zato „ove akcije tako uspešne“.\nAleksandar VučićAleksandar VulinmafijaratVeljko Belivuk


Verbatim CD-R PRINTABLE 700MB 52X 43794/WRAP 50/600 disk cena, cene Srbija, prodaja Beograd Novi Sad Niš\nVerbatim CD-R PRINTABLE 700MB 52X 43794/WRAP 50/600 disk cene\nEPonuda nije internet prodavnica već Vam omogućava da brzo i lako nađete Verbatim CD-R PRINTABLE 700MB 52X 43794/WRAP 50/600 disk po najjeftinijoj ceni. Naš cilj je da kupci budu što bolje informisani o ponudi Verbatim disk CD-R PRINTABLE 700MB 52X 43794/WRAP 50/600 na tržištu Srbije. Vrlo lako nalazite željeni proizvod za kategoriju DVD/CD diskovi cene, ne morate da lutate od sajta do sajta za Verbatim DVD/CD diskovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Verbatim CD-R PRINTABLE 700MB 52X 43794/WRAP 50/600 disk sa PRODAVCEM. EPonuda ne može da garantuje potpunu tačnost specifikacije i slika za Verbatim CD-R PRINTABLE 700MB 52X 43794/WRAP 50/600 disk. Pre kupovine, podatke za Verbatim disk CD-R PRINTABLE 700MB 52X 43794/WRAP 50/600 proverite na sajtu PROIZVOĐAČA.


AFERA PASOŠI TURCIMA! Evo ko je sve učestvovao u prodaji pasoša turskim državljanima! - Sandžak Haber - Sandžačke Internet Novine\nNaslovna Featured Istaknuto AFERA PASOŠI TURCIMA! Evo ko je sve učestvovao u prodaji pasoša turskim...\nAFERA PASOŠI TURCIMA! Evo ko je sve učestvovao u prodaji pasoša turskim državljanima!\nOsim njega tada su uhapšena još četvorica osumnjičenih među kojima i matičari iz Novog Pazara, Sjenice, i Tutina. Od uhapšenog turskog državljanina je oduzet laptop i mobilni telefoni, što je korišćeno kao dokaz. BIA je presrela razgovore između Umita i njegovih sunarodnika koji su kupovali pasoše, kao i razgovore koje je obavljao sa matičarima u Sandzaku.\nSva petorica osumnjičenih, suočeni sa dokazima, zaključili su sporazume o priznanju krivice i već su pravosnažno osuđeni.\nJardimici je priznao izvršenje krivičnih dela trgovina uticajem i pranje novca zbog kojih je pravosnažno osuđen na dve godine zatvora. Trajno su mu oduzeta i dva automobila BMW X5, proizvedena 2008. i 2006, procenjene vrednosti na oko 40.000 evra, kao i 50.000 evra u gotovom.\nNazif Kahrović iz Novog Pazara je priznao da je falsifikovao isprave i osuđen je na godinu i po zatvora, a oduzeto mu je i 10.000 evra. Sporazumi su zaključeni i sa Vehbom Sadikovićem i Šabanom Hodžićem iz Tutina zbog zloupotrebe službenog položaja, kao i Markom Savićem iz Trstenika zbog falsifikovanja isprave u pomaganju. Njima su izrečene uslovne kazne zatvora od jedne godine, koje se neće izvršiti ukoliko u roku od dve godine ne izvrše novo krivično delo.\nUhapšena policajka, matičarka i još dve osobe biće privedene nakon isteka 48 sati na saslušanje u beogradsko Više tužilaštvo.\nPasoš vredan 10.000 evra\nTurski državljani su dobijali prave srpske pasoše na lažna imena, što su plaćali i do 10.000 evra. S tim pasošima su mogli slobodno da putuju po celoj Evropi, čak i ako postoje crvene Interpolove poternice za njima. Cena srpskog pasoša kada se identitet ne menja bila je od 2.000 evra pa naviše.\nPrethodni tekstPolicija zaplijenila 100 kg heroina “Balkanskog Escobara”, uhapšen i dvojni državljanin BIH\nSledeći tekstPoseta delegacije turskog Univerziteta “Mehmet Akif Ersoy” u cilju razvoja poljoprivrede


Sastanak sa predstavnicima OEBS-a i ODHIR-a\nDirektor Agencije za sprječavanje korupcije Sreten Radonjić i njegovi saradnici iz Agencije sastali su se sa predstavnicima Sekretarijata OEBS-a iz Beča i OEBS-ove Kancelarije za demokratske institucije i ljudska prava (ODIHR) iz Varšave. U delagaciji OEBS-a su bili g-đa Ermelinda Meksi, zamjenica koordinatora ekonomskih i ekoloških aktivnosti OEBS-a iz Sekretarijata OEBS-a u Beču, zatim g-din Mato Meyer i g-din Adrijan Muntean takođe iz Sekretarijata, i g-din Jacopo Leone, predstavnik ODHIR-a.\nUčesnici na sastanku predstavili su planirane aktivnosti u okviru regionalnog projekta koji ove dvije organizacije namjeravaju da sprovedu zajedno sa Misijom OEBS-a u Crnoj Gori. U cilju realizacije projekta OEBS je pripremio upitnik sa opštim i posebnim pitanjima u vezi sa zakonodavnim i institucionalnim okvirom u oblasti kontrole finansiranja političkih subjekata i izbornih kampanja, kao i administrativnim kapacitetima Agencije u toj oblasti. Odgovori Agencije biće objedinjeni u Izvještaju OEBS-a, koji će osim za Crnu Goru biti pripremljen i za ostale zemlje regiona.\nDirektor Agencije Sreten Radonjić upoznao je učesnike sa svim oblastima preventivnog antikorupcijskog djelovanja Agencije za sprječavanje korupcije koje obuhvataju oblast integriteta, sprječavanja sukoba interesa, kontrole finansiranja političkih subjekata i izbornih kampanja, zaštite zviždača i davanja mišljenja na zakone iz oblasti antikorupcije. Imajući u vidu navedeno, istakao je da je u prvoj godini prioritet rada Agencije oblast kontrole finansiranja političkih subjekata i izbornih kampanja. U tom pogledu predstavljeni su kadrovski kapaciteti Agencije, informacioni sistem koji će tehnički unaprijediti oblast kontrole, budžet Agencije, kao i presjek međunarodne podrške koja je komplementarna postojećim kapacitetima Agencije i doprinosi unapređenju efikasnosti rada Agencije.\nU razgovoru sa predstavnicima OEBS-a razmatrane su i mogućnosti za saradnju i pružanje podrške u oblastima od značaja za Agenciju, povodom čega će Agencija detaljno razmotriti konkretne oblasti i predložiti načine buduće saradnje.


FBiH: U protekla 24 sata registrirano 140 slučajeva COVID-19, prijavljeno 5 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 140 slučajeva COVID-19, prijavljeno 5 smrtnih ishoda\nObjavljeno: 16.03.2022 ; Ažurirano: 16.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.408 uzoraka, od čega je 140 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada je testirano ukupno 1.224.550 uzoraka, a COVID-19 je potvrđen kod 247.877 osoba.\nU protekla 24h, u Federaciji BiH prijavljeno je 5 smrtnih ishoda i to u Unsko-sanskom, Hercegovačko-neretvanskom, Zapadnohercegovačkom i Zeničko-dobojskom kantonu, dok je jedan smrtni ishod prijavljen retroaktivno.\nS današnjim danom, broj smrtnih ishoda na području Federacije BiH je 8.798.


Srbija: Potpisan ugovor o proizvodnji električnih automobila u Kragujevcu\nBy LIFE 28/04/2022 0\nPredstavnici kompanije Stellantis i Vlade Srbije potpisali su danas u Beogradu ugovor o financiranju proizvodnje električnih automobila u tvornici u Kragujevcu.\nTom prigodom predsjednik Srbije Aleksandar Vučić kazao je da će nova investicija u kragujevačkoj tvornici automobila iznositi 190 milijuna eura, od čega će iz srbijanskog proračuna biti izdvojeno 48 milijuna eura.\nPrema njegovim riječima, priprema proizvodnje novog modela automobila trajat će do kraja 2023., kako bi proizvodnja u Kragujevcu počela u trećem tromjesečju 2024. godine.\nNovi model električnog automobila će, po riječima Vučića, biti namijenjen srednjoj klasi.\nStellantis je multinacionalna korporacija za proizvodnju automobila, jedna od četiri najveće u svijetu, a formirana je 2021. godine spajanjem talijansko američkog konglomerata Fiat Chrisler Automobiles i francuske PSA grupe, prenosi Beta.\nPredsjednik Srbije Vučić izjavio je danas nakon potpisivanja spomenutog ugovora da se za početak konzultacija u vezi nove Vlade čeka odluka pravnika koji bi trebali utvrditi može li se to učiniti prije isteka njegovog prvog mandata ili se mora sačekati da mu počne drugi predsjednički mandat.\nLIFE: U tunelu Crnaja, na putu Konjic-Jablanica zbog radova ponovo noćne obustave od 23:30 do 04:30 sati\n“Čekam konačno viđenje naših pravnika, kako bi vidjeli moram li čekati istek prvog mandata 31. svibnja jer mi tek tada počinje drugi predsjednički mandat”, kazao je Vučić, a prenosi Radiotelevizija Srbije.\nVučić je istaknuo da u ovisnosti od toga, konzultacije bi mogle početi i u okviru prvog mandata, onda bi to bilo u drugoj polovini svibnja, a ako ne, onda odmah čim položi prisegu.


Fiat otkrio izgled MPV-a Freemont - Klix.ba\nNoviteti Fiat otkrio izgled MPV-a Freemont\nFiat otkrio izgled MPV-a Freemont\n24.1.2011. u 17:44\nTalijanski proizvođač automobila "Fiat" je otkrio izgled MPV-a Freemont uoči zvaničnog predstavljanja na sajmu automobila u Ženevi.\nFreemont je zapravo Dodge Journey koji će se pod Fiatovom značkom prodavati u Evropi. Dizajniran je da zadovolji potrebe jedne porodice, kao i potrebe onih koji traže prostran, udoban i praktičan automobil.\nU poređenju sa svojim američkim rođakom, Freemont posjeduje modificirane branike, prednju masku i LED stražnja svjetla. Osim ovih manjih izmjena, Freemont posjeduje i "specijalno vješanje, poboljšano upravljanje i zvučnu izolaciju".\nDostupna će biti dva paketa opreme, a osnovni modeli će posjedovati sedam sjedišta, trozonski automatski klima uređaj, cruise control, sistem koji prati pritisak u gumama (TPMS), maglenke i infotainment sistem sa touchscreenom. Zapremina prtljažnog prostora je 1.461 litar. Bolji paketi opreme uključuju i Bluetooth vezu, stražnje senzore za parkiranje, automatske farove, zatamnjena stakla, 17-inčne naplatke od legura i još neke detalje.\nFreemont će imati pogon na prednje točkove, a pokretati će ga 2,0-litarski MultiJet dizelski motor koji isporučuje 140 KS, a koji je uparen sa manuelnim mjenjačem. Kasnije će se u ponudi pojaviti i varijanta sa pogonom na sva četiri točka, koja će posjedovati 2,0-litarski MultiJet dizelaš sa 170 KS i automatskim mjenjačem, kao i 3,6 litarski v6 benzinac sa 276 KS.\nCijene još uvijek nisu objavljene, a Freemont će se na tržištu naći polovinom godine.\nPočela prodaja 12\nVozili smo novi Renault Captur: Spreman da ostane na vrhu\n17h 48min 15\nOdaberite svog favorita 2\nJoš dva dana do kraja glasanja za Klix Auto godine 2020: Pogledajte ko je u vodstvu\n17h 54min 12\nČista muzika motora 4\nFordovo trkaće čudovište na stazi izgleda nevjerovatno\nOptužbe za prevaru 2\nFuturistički snimak 12


Novi exploit omogućava napadačima krađu lozinki sa svih verzija Androida\nMobilni telefoni, 29.05.2017, 00:30 AM\nGrupa naučnika sa Tehnološkog instituta Džordžija i Univerziteta Santa Barbara, otkrila je novi Android exploit koji cilja sve verzije Googleovog operativnog sistema.\nExploit nazvan Cloak i Dagger omogućava napadačima da ukradu informacije sa Android uređaja i to pomoću maliciozne aplikacije koja zahteva samo dve dozvole - BIND ACCESSIBILITY SERVICE i SYSTEM ALERT WINDOWS. Pomoću takve aplikacije, napadači mogu da prate kucanje korisnika na tastaturi i da tako ukradu lozinke i druge osetljive informacije.\n"Mi smo pokazali kako jedna takva aplikacija može pokrenuti niz nevidljivih, moćnih napada, u rasponu od krađe korisničkih akreditiva za prijavljivanje i sigurnosnih PIN kodova, do nevidljive instalacije aplikacije sa svim omogućenim dozvolama, tako da žrtva ništa ne posumnja", kažu istraživači.\nGoogle je objavio saopštenje povodom ovog otkrića, u kome se objašnjava šta je kompanija uradila da za sada spreči takve napade, kojima su podložne sve verzije Androida, uključujući i ovu poslednju - Android 7.1.2 (Nougat).\n"Bili smo u kontaktu sa istraživačima, i kao i uvek, cenimo njihove napore da pomognu našim korisnicima da budu bezbedniji. Ažurirali smo Google Play Protect - naše sigurnosne servise na svim Android uređajima sa Google Play - da bi otkrili i sprečili instalaciju ovakvih aplikacija. Pre ovog izveštaja, mi smo već ugradili nove sigurnosne zaštite u Android O, koje će dodatno ojašati našu zaštitu od ovakvih problema."\nVrlo je verovatno da će sledeće ažuriranje Androida ispraviti ovaj propust, ali to će potrajati imajući u vidu kako se distribuiraju različite verzije Androida, tako da je za korisnike bolje da uvek proveravaju aplikacije koje instaliraju na mobilnim uređajima i dozvole koje su omogućene.


20. јуна 2018. Ludi svet, Sport, Vesti, Zabava, Zanimljivosti\nU Brazilu fudbal je „svetinja“ i skoro je nezamislivo da Brazilci rade kada igra njihov nacionalni tim tako da su mnoge kompanije bile prisiljene da pređu na rusko vreme tokom Svetskog prvenstva, piše Frans pres. Posao u Brazilu je usporio zbog Mundijala – postavljeni su veliki ekrani i veštačka trava u kancelarijama, obezbeđene su besplatne grickalice ali i fleksibilnije radno vreme za zaposlene. Zbog vremenske razlike, utakmice brazilske reprezentacije, koja je među favoritima na prvenstvu, biće emitovane u Brazilu ili ujutro ili rano poslepodne. Prema istraživanju brazilske trgovačke komore, 28 odsto kompanija je dozvolilo zaposlenima da uzmu slobodne dane kada bude igrao njihov nacionalni tim, a 17 kompanija je pripremilo poseban prostor za gledanje meča tokom radnog vremena. Zaposleni u javnim službama isto imaju priliku da odsustvuju sa posla u vreme utakmica brazilske reprezentacije, mada će „neophodne službe“, raditi uobičajeno. U policiji su rekli da mečeve ipak neće pratiti u policijskim stanicama, ali su skrenuli pažnju da se pokazalo da u vreme mečeva koje igraju Brazilci obično bude mnogo manje intervencija.


Okružno takmičenje "Šta znaš o saobraćaju": U znaku naših osnovaca, Kikinda ispred ostalih · gradski.online\nOkružno takmičenje “Šta znaš o saobraćaju”: U znaku naših osnovaca, Kikinda ispred ostalih\nOSTOJIĆEVO- Okružno takmičenje “Šta znaš o saobraćaju” u Ostojićevu su obeležili učenici naših gradskih i seoskih osnovnih škola. Zahvaljujući njihovom teorijskom i praktičnom znanju, ali i podršci Aktiva nastavnika tehnike i tehnologije grada Kikinde, od predstavnika šest lokalnih samouprava, naša osmočlana ekipa bila je ubedljivo najbolja.\nČak tri takmičara Kikinde bili su prvi u svojim kategorijama i ostvarili plasman na Republičko takmičenje, koje će se krajem meseca održati u Beogradu. To su: Lazar Sremčev i Dario Biber iz OŠ “Vasa Stajić” iz Mokrina, kao i Mirna Adamović iz OŠ “Vuk Karadžić”.\nOdličan rezultat na takmičenju u OŠ “Dr Tihomir Ostojić” u Ostojićevu su ostvarili i ostali članovi ekipe. Jana Pantić, učenica OŠ “Đura Jakšić”, bila je druga, baš kao i Petra Čudan iz OŠ “Vuk Karadžić”. Četvrtim mestom morala je da se zadovolji Lara Avramov iz OŠ “Sveti Sava”. Četvrti je bio i Miloš Dobranić, đak OŠ “Gligorije Popov” iz Ruskog Sela. Luka Marinkov, učenik OŠ “Jovan Popović”, zauzeo je osmo mesto.\nTakmičenje “Šta znaš o saobraćaju” ove godine održava se po 53. put, u organizaciji Auto-moto saveza Srbije, Društva nastavnika tehničkog obrazovanja Srbije i Ministarstva prosvete, nauke i tehnološkog razvoja. Nalazi se u zvaničnom kalendaru takmičenja Ministrastva prosvete, nauke i tehnološkog razvoja.\nSiniša Grastić, direktor AMSS Banat doo Kikinda, uveren je da je ovo pravi i jedini način da deca osnovnoškolskog uzrasta steknu teorijsko i praktično znanje i unaprede saobraćajnu kulturu.\nPrethodnoPokrajinsko takmičenje talenata, u znaku Kikinđana: Republičko, novi izazov za Aleksandru Ćurčin i još petoro polaznika\nSledećeVažne pobede “Crvene zvezde” i “Kozare”: Radovali se fudbaleri OFK “Kikinde”, a tugovali prvotimci “Slobode”


Euleks pretresao kuću Zvonka Veselinovića | Mondo Portal\nEuleks pretresao kucu Zvonka Veselinovica\nEuleks pretresao kuću Zvonka Veselinovića 0 Podeli Podeli na facebook Podeli na twitter Podeli na viber Pošalji na mail\n22.05.2012. / 08:51 11:03\nEuleks pretresao kuću Zvonka Veselinovića\nPredstavnici Euleksa završili su danas pretres kuće Zvonka Veselinovića u selu Doljani kod Zvečana. Meštani protestuju, opština prekida saradnju s Euleksom.\nPredsednik opštine Zvečan Dragiša Milović rekao je da opština prekida do daljeg saradnju sa misijom EU jer su obmanuli meštane i brutalno sproveli današnju akciju.\nVeselinović se u medijima pominje kao šef organizovanog kriminala na severu Kosova.\nPripadnici Euleksa detaljno su pretresli kuću i sve pomoćne objekte na imanju porodice Veselinović, a nakon toga su otišli helikopterima.\nMeđutim, meštani su blokirali pripadnike Misije EU koji su vozilima obezbeđivali akciju.\nLokalni stanovnici su naveli da sumnjaju da su među policajcima bili pripadnici specijalne kosovske policije Rosu i da je porodica Veselinović prevarena kada im je rečeno da se pretres obavlja po nalogu specijalnog tužioca iz Beograda.\nSupruga Zvonka Veselinovića pokazala je novinarima i meštanima nalog koji je sačinjen u Tužilaštvu u Kosovskoj Mitrovici sa pečatom Republike Kosovo.\nLokalni Srbi protestuju jer navode da su pripadnici Euleksa koji su došli helikopterom najpre pogrešili kuću i razbili vrata pogrešne porodice.\nNa livadu nedaleko od kuća jutros su sletela četiri helikoptera Euleksa, a u kući su u trenutku pretresa bili sestra i majka Zvonka Veselinovića.\nIz porodice Veselinović novinarima je rečeno da je pretres bio korektan, da policajci nisu lomili nameštaj, da su tražili oružje I pronašli lovačku i vazdušnu pušku za šta porodica ima uredne dozvole.\nIako je u Doljanima padala jaka kiša meštani nisu želeli da odblokiraju vozila Euleksa dok nije došao predsednik opštine Dragiša Milović.\nOn je oko 9.30 ubedio Srbe da propuste vozila misije EU, ali je kazao da će prekinuti saradnju sa njima.\nMilović je kazao da je Euleks neefikasna misija, koja velika sredstva ulaže kako bi pomagala institucije Kosova, a pritom nije u stanju da reši nijedno od brojnih ubistava i napada na kosovske Srbe.\nZvonko Veselinović važi za kotroverznog biznismena, a on i njegov brat bili su uhapšeni u Srbiji zbog sumnje da su učestvovali u kriminalnim aktivnostima.\nVeselinović je spominjan kao jedan od glavnih organizatora nereda na administrativnim prelazima Jarinje i Jagnjenica prošlog leta.\npretres Kosovo zvonko veselinović eulex\nUpravo gledate MONDO na Crnogorskom primorju: NIĐE NIKOG! (VIDEO) 3 Info video Pre 10 min Ekipa podgoričke redakcije MONDA posetila je primorje i zatekla pustoš! Ništa nije radilo, ljudi su se odgovorno...


Prijepolje / Nova Varoš – Vožnja u teškom alkoholisanom stanju – Sandzaklive.rs\nPrijepolje / Nova Varoš – Vožnja u teškom alkoholisanom stanju\n0 525 1 minuta čitanja\nPripadnici saobraćajne policije Policijske uprave u Prijepolju, prilikom pojačane kontrole tokom vikenda i Dana državnosti, zatekli su četvoricu muškaraca koji su vozilima upravljali u stanju veoma teške i teške alkoholisanosti i isključili ih iz saobraćaja.\nPolicija je u Novoj Varoši zaustavila četrdesetčetvorogodišnjeg muškarca koji je vozio „pežo“ sa 1,93 promila alkohola, dok je na magistralnom putu u mestu Kokin Brod zaustavljen četrdesetpetogodišnji vozač koji je upravljao „fijat pandom“ sa 1,92 promila alkohola u organizmu.\nU Novoj Varoši zatečen je četrdesetšestogodišnji muškarac koji je „alfa romeo“ vozio sa 1,34 promila alkohola u organizmu, dok je na magistralnom putu zaustavljen i dvadesetsedmogodišnjak koji je upravljao automobilom „reno megan“ sa 1,25 promila alkohola u organizmu.\nSva četvorica vozača su zadržana do 12 sati radi istežnjenja, nakon čega su privedeni nadležnim prekršajnim sudovima.\nTakođe, policija je iz saobraćaja isključila još četvoricu muškaraca zbog vožnje pod dejstvom alkohola i protiv njih podnela prekršajne prijave iz Zakona o bezbednosti saobraćaja. (GZS)\nPrijepolje Nova Varoš automobil Alkohol Vožnja\nU Njemačkoj rast broja zaraženih britanskom mutacijom\nNovi Pazar - Povećan broj zaraženih, među njima ima i profesora


Republika / (VIDEO) Iz zatvora u "kraljevski" apartman: Odakle Ronaldinju pare za kauciju i luksuz?\nRonaldinjo i njegov brat platili su kauciju u iznosu od 1.6 miliona dolara, postavlja se pitanje odakle im novac za kauciju i luksuzni hotel gde će imati gotovo kraljevski tretman, pošto je slavni Brazilac navodno bankrotirao.\nTo je očigledo daleko od istine. Naime, jedan od najboljih fudbalera svih vremena aktivirao je račun u Evropi, s kojeg je prosledio novac advokatima.\nPogledajte gde je smešten Ronaldinjo.\nSport Fudbal Paragvaj Zatvor Ronaldinjo


Predsjednik Opštine boravio u posjeti CB Pljevlja – Pljevaljske novine\nPočetna / Vijesti / Politika / Predsjednik Opštine boravio u posjeti CB Pljevlja\nPredsjednik Opštine boravio u posjeti CB Pljevlja\nPljevaljske Novine mart 2, 2020\tPolitika Ostavite komentar 323 Pregledi\nPredsjednik Opštine Pljevlja Igor Golubović posjetio je u petak Centar bezbjednosti Pljevlja i tom prilikom sastao se sa načelnikom Draganom Slavuljem.\nNa sastanku je potvrđena dobra saradnja i partnerski odnos ove dvije institucije, što predstavlja nastavak dobre koordinacije iz prethodnog perioda.\nPredsjednik Opštine i načelnik Centra bezbjednosti Pljevlja donijeli su zajednički zaključak da je trenutna situacija u Pljevljima koja se odnosi na bezbjednost građana, na zadovoljavajućem nivou. Načelnik Slavulj je istakao da je stopa kriminaliteta u Pljevljima među najnižim u Crnoj Gori i da policija radne zadatke iz svoje nadležnosti obavlja sa najvećim stepenom profesionalne odgovornosti i posvećenosti što bezbjednosnu situaciju u ovoj opštini čini stabilnom.\nPredsjednik Golubović je naveo da lokalna uprava ostvaruje kvalitetnu saradnju sa CB Pljevlja, te da će uvijek imati podršku rukovodstva lokalne samouprave u realizaciji svih aktivnosti od interesa građana na području ove opštine.\nTema sastanka je, takođe, bila i analiza trenutne bezbjednosne situacije na području Pljevalja, sa osvrtom na litije koje se na pljevaljskim ulicama organizuju dva mjeseca.\nJedan od zaključaka sa sastanka, koji se tiče slučajeva narušavanja reda, mira i ugleda države Crne Gore od strane pojedinaca, jasno je iskazan u stavu da će se sprovođenjem službenih radnji iz ovog domena, ta lica procesuirati ukoliko se utvrdi da su povrijedili zakonom propisane norme.\nDobrom komunikacijom Centra bezbjednosti Pljevlja i Opštine Pljevlja i u buduće će se stvarati uslovi da bezbjednost građana Pljevalja ostane prioritet zajedničkog djelovanja, saopšteno je tokom sastanka.\nDragan Slavulj Igor Golubović posjeta Centru Bezbjednosti Pljevlja\t2020-03-02\nKljučne rečiDragan Slavulj Igor Golubović posjeta Centru Bezbjednosti Pljevlja\nPrethodna Opština Pljevlja organizuje radionice iz oblasti omladinskog preduzetništva\nSledeća Prijave za dobijanje bespovratnih sredstava za nabavku novih grla stoke do 28. marta


Načelnica okruga otvorila konferenciju fizičara -\nU Aleksincu je danas počela 6. Međunarodna konferencija o nastavi fizike u srednjim školama koju, pod pokroviteljstvom Skupštine opštine, organizuje Aleksinačka gimnazija sa partnerima. Po tradiciji, međunarodni skup fizičara, koji je okupio veliki broj učesnika iz Srbije, Hrvatske, Bosne i Hercegovine, Makedonije, Slovenije, Rumunije, Bugarske i Francuske, otvoren je u svečanoj sali skupštine opštine.\n‒ Svaki prethodni skup po nečemu je bio značajan i unapređivao je dimenziju i težinu ovog okupljanja fizičara u našem gradu – rekao je predsednik opštine, Nenad Stanković.\nZa načelnicu Nišavskog upravnog okruga, Draganu Sotirovski koja je i zvanično otvorila šestu konferenciju, ovo je važan skup na kome će učesnici, pored razmene iskustva, omogućiti učenicima srednjih škola da lakše dolaze do novih saznanja.\nObraćajući se prisutnim kolegama, profesor dr Ljubiša Nešić sa PMF-a iz Niša istakao je da je ove godine bilo najviše prijavljenih radova i najavio nekoliko izabranih predavanja ljudi koji se bave didaktikom fizike i metodikom nastave fizike i brojne radionice.\nNakon svečanog otvaranja u skupštinskoj sali, prvo predavanje održao je profesor Goran Đorđević sa Prirodno-matematičkog fakulteta u Nišu.\nPored profesora sa Univerziteta iz okruženja, ovogodišnjem skupu fizičara prisustvuje i 14 učenika iz Srbije i okolnih država čiji su radovi odabrani kao najuspešniji na konkursu „Eksperimentalni rad učenika srednjih škola iz fizike”.\nPrevious Post:Sportski vikend: košarka, rukomet, fudbal…\nNext Post:Otvoren put za Kruševac


CCI: NEMA SANKCIJA NI POSLJEDICA ZA NEZAKONIT RAD U BRČKO DISTRIKTU - Revizija Info\nNajnovija analiza Centara civilnih inicijativa, fokusirana na javnu reviziju u Brčko distriktu ukazuje na potrebu aktivnijeg angažmana Skupštine i Tužilaštva. Revizorski izvještaji, naime, pokazuju da, u periodu 2015.-2018. institucije nisu postupile u skladu sa 65 različitih zakona čak 365 puta. Saopšenje CCI-a prenosimo u cjelosti.\nCentri civilnih inicijativa (CCI) danas su na press konferenciji predstavili nalaze Analize procesa javne revizije u Brčko distriktu za 2015. – 2018. godinu. Između ostalog, CCI ukazali su na neefikasnost procesa javne revizije, nedostatke zakonodavnog okvira, nemar revidiranih institucija da isprave nepravilnosti kao i na potrebu za aktivniji pristup Skupštine i Tužilaštva Brčko distrikta BiH u cjelokupnom procesu.\nNaime, za četiri godine Ured za reviziju kreirao je 110 izvještaja finansijske revizije od kojih je 31 izvještaj iskazan sa pozitivnim mišljenjem, dok je za 79 izvještaja iskazano mišljenje sa rezervom ili negativno mišljenje. Za četiri godine institucije sa negativnim mišljenjem i mišljenjem sa rezervom potrošile su približno 994 miliona 247 hiljade KM javnog novca. Također, revizorski izvještaji pokazuju da u tom periodu institucije nisu postupile u skladu sa 65 različitih zakona čak 365 puta, i 97 podzakonskih akata čak 339 puta.\nIako je Ured za reviziju izdao 1687 preporuka za otklanjanje uočenih nepravilnosti, institucije su realizovale svega 33% preporuka, dok za neuklanjanje ostalih nepravilnosti nisu dobile sankcije. Također, u 37% slučajeva institucije nisu u zakonskom roku dostavile niti program mjera uklanjanja uočenih nepravilnosti.\nTim povodom, CCI ukazuju su na potrebu efikasnijeg procesa javne revizije u Brčko distriktu BiH, koji pored odgovornosti revidiranih institucija da isprave nepravilnosti i realizuju revizorske preporuke, zahtijeva i aktivniji pristup Skupštine Brčko distrikta BiH u razmatranju revizorskih izvještaja te pokrenute istražne radnje od strane Tužilaštva.\nCCI će se u narednom periodu aktivno baviti ovom problematikom, nastojeći u suradnji sa svim akterima identifikovati prostor za unapređenje procesa, što bi u konačnici dovelo do efikasnijeg trošenja javnih sredstava.\nDodatno, javnosti je dostupan specijalizovani web portal Revizije.info koji je fokusiran na temu revizije, odnosno kontrole utroška javnog novca i rada javnih ustanova i preduzeća u skladu sa zakonom. Sastavni dio portala čini baza podataka o finansijskim revizijama provedenim u BiH, u posljednje 4 godine.\nOznakeAnaliza Brčko distrikt CCI Ured za reviziju javne uprave i institucija u BD\nCCI 21.10. PREDSTAVLJA ANALIZU PROCESA JAVNE REVIZIJE U BRČKO DISTRIKTU\nHrvoje Tvrtković, generalni revizor BiH: NAŠ URED, ZA RAZLIKU OD VEĆINE VRI U ZEMLJAMA EU, NIJE USTAVNA KATEGORIJA


Protesti ne jenjavaju, zahtev Borisova nedovoljan - BIGportal.ba\nProtesti ne jenjavaju, zahtev Borisova nedovoljan\n16 Jula, 2020 16 Jula, 2020 041\nU centru Sofije bio je prisutan veliki broj policajaca, a demonstranti su marširali od zgrade Saveta ministara do Narodne skupštine, prenosi BTA.\nUčesnici protesta su aplauzom pozdravili vest da je premijer Bojko Borisov zatražio ostavke ministara unutrašnjih poslova, ekonomije i finansija, ali zahtevaju da cela vlada podnese ostavku.\nBorisov je u sredu zatražio od ministara finansija, ekonomije i unutrašnjih poslova da podnesu ostavke zbog protesta održanih širom zemlje protiv korupcije, a koji u toj zemlji traju već nedelju dana.\nOdluka je doneta nakon sastanka sa regionalnim koordinatorima njegove stranke Građani za evropski razvoj Bugarske, koji su od njega tražili da razreši trojicu ministara kako bi opovrgao tvrdnje da su GERB i ti ministri direktno zavisni od Pokreta za prava i slobode i poslanika Deljana Pevskog, potiv koga su protesti usmereni.\nMediji: EU namjerava da ubrza stvari, spremaju se dva kolosjeka za Beograd i Prištinu


Radulović: Dolazak Mercedesa u Srbiju je Vučićeva predizborna laž - Politika - Dnevni list Danas\nPočetna » Politika » Radulović: Dolazak Mercedesa u Srbiju je Vučićeva predizborna laž\nVelika kompanija iz Nemačke nije zainteresovana ni za kakve investicije, već samo za prodaju svojih autobusa "na mala vrata"\nRadulović: Dolazak Mercedesa u Srbiju je Vučićeva predizborna laž\nDanas Online17.02.2014. 11:17\nU novembru mesecu imali smo u kabinetu PPV-a sastanak sa jednim od direktora Mercedesa u vezi sa njihovom saradnjom sa Ikarbusom. Pored PPV-a i direktora Mercedesa, sastanku su prisustvovali i nemački ambasador u Srbiji, ministar finansija, ja kao ministar privrede, Siniša Mali i par savetnika. Ono što je nedvosmisleno rečeno na tom sastanku je da Mercedes nije zainteresovan za investiranje u Srbiji. Ni za investiciju, ni za privatizaciju bilo koje firme u Srbiji, pa samim tim ni Ikarbusa ni FAP-a, kaže doskorašnji ministar privrede Saša Radulović u svom blogu na sajtu B92.net\n„Čuo sam da su neki rekli da Mercedes nikad neće doći u Srbiju. Boš je već otvorio fabriku u Pećincima, a za manje od mesec dana prvi srpski mercedes će se pojaviti na našim ulicama“, rekao je Vučić u obraćanju polaznicima Londonske komercijalne škole, koja danas obeležava trogodišnjicu rada u Srbiji.\n„Ali pre svega njihov dolazak je važan da bi se promenila svest i odnos prema kapitalu, poslu i profitu“, istakao je on.


Čordaš i Jerković u ponedeljak u Brodu i Derventi - Radio Derventa - RTV Derventa vijesti\nHome GRADOVIBrod Čordaš i Jerković u ponedeljak u Brodu i Derventi\nČordaš i Jerković u ponedeljak u Brodu i Derventi\nby Dejan B. 01.09.2018.\nMinistar za izbjeglice i raseljena lica Republike Srpske Davor Čordaš i potpredsjednik Srpske Josip Jerković posjetiće u ponedjeljak, 3. septembra, opštine Brod i Derventa povodom uvođenja izvođača u radove na izgradnji 65 kuća u okviru Regionalnog programa stambenog zbrinjavanja.\nČordaš i Jerković će u Brodu u 9.30 časova razgovarati sa rukovodstvom opštine i korisnicima projekta povodom uvođenja izvođača u radove na izgradnji 19 kuća u okviru Potprojekta BH2 Regionalnog programa stambenog zbrinjavanja, saopšteno je iz Ministarstva za izbjeglice i raseljena lica Srpske.\nIzjave za novinare planirane su u 10.00 časova u prostorijama opštinske uprave u Brodu.\nPosjeta Derventi i razgovor sa opštinskim rukovodstvom predviđen je u 13.00 časova povodom uvođenja izvođača u radove na izgradnji 46 kuća u okviru Potprojekta BH2 Regionalnog programa stambenog zbrinjavanja.\nIzjave za novinare planirane su u 13.30 časova u prostorijama opštinske uprave u Derventi.\nPucano na načelnika Vukosavlja Borislava Rakića – VIDEO


Vučić: Povećavamo penzije i minimalnu cenu rada - Bujanovačke\nPočetna EKONOMIJA Vučić: Povećavamo penzije i minimalnu cenu rada\nBujanovačke15. jun 2022.EKONOMIJA, NASLOVNA0\nBujanovac, 15. jun 2022. Predsednik Srbije Aleksandar Vučić rekao je da će penzije najkasnije sa 1. januarom biti povećane penzija ne manje od 18 odsto. Najavio je i veliko povećanje minimalca i dvocifreno povećanje plata u javnom sektoru.\nOčekuje se da prosečna plata u martu 2023. godine bude veća 710 evra.\n-Sada smo u najpovoljnijoj poziciji, spustili smo nivo penzija na 9,1-9,2 udela u BDP i velika je vest da će penzioneri imati najveće povećanje penzija u ne znam koliko godina i decenija, suštinski i realno – rekao je Vučić novinarima nakon otvaranja obilaznice od petlje Orlovača do tunela Straževica, prenosi RTS.\n-To ukupno neće biti ispod 17-18 odsto. To je neverovatno i neočekivano u ovakvim uslovima. Penzioneri, imaćete najkasnije sa 1. januarom, povećanje penzije od 18,2 odsto, ako nam MMF u potpunosti odbori – rekao je Vučić.\nTAGaleksandar vučić penzije plate povećanje\nPrevious PostBesplatni ultrazvučni pregledi štitne žlezde u Bujanovcu Next PostMladi glumci iz Levosoja oduševili publiku u Loznici


BiH značajno zaostaje za tranzicijskim zemljama\nEU pomoć sektoru osiguranja\nTržište osiguranja u Bosni i Hercegovini je nedovoljno razvijeno i potrebno ga je unaprijediti jer značajno zaostaje za drugim tranzicijskim zemljama, rekao je Giulio Zanni, šef banjalučkog ureda Delegacije Evropske unije u BiH, na seminaru za novinare pod nazivom „Pomoć EU sektoru osiguranja u BiH: Osiguranje od automobilske odgovornosti“.\nGovoreći na ovom događaju u Banja Luci, Zanni je rekao da su standardi EU na ovom planu jako kompleksni: “Sa jedne strane, moraju omogućiti neometan rad društava za osiguranje, a sa druge strane osigurati razvijene i sofisticirane modele nadzora. Najvažniji aspekt je da Bosna i Hercegovina razvije zakonski okvir i ubrza reforme u ovom sektoru.”\nDodao je da je Izvještaj o napretku u 2010. godini pokazao da je postignut ograničen progres u postizanju jedinstvenog prostora u osiguranju u Bosni i Hercegovini, s obzirom da postoje određene prepreke koje sprečavaju slobodno poslovanje osiguravajućih društava na cijeloj teritoriji BiH.\nAida Imamović iz Agencije za osiguranje BiH je istakla da je obavezno osiguranje od automobilske odgovornosti od neposredne važnosti za građane, bilo da se pojavljuju kao vlasnici polise osiguranja ili kao žrtve saobraćajnog udesa.\n„Trenutno postoji 25 osiguravajućih društava koja su operativna u Bosni i Hercegovini“, kazala je Imamović: „od toga je 14 u Federaciji i 11 u RS, kao i Društvo za reosiguranje“. Dodala je da je u BiH neophodno što hitnije uvesti jedinstvenu bazu podataka o broju vozila, te o broju registrovanih i osiguranih automobila.\nDirektorica Agencije za osiguranje RS, Božana Šljivar ukazala je na neke prednosti i nedostatke domaćeg tržišta osiguranja. Naglasila je da su nedostaci zaostajanje u odnosu na druge segmente finansijskog osiguranja i značajno zaostajanje u odnosu na druge tranzicijske zemlje. Ona je istakla da ekstenzivni rast tržišta, nije istovremeno pratio razvoj sistema interne kontrole, revizije i upravljanja rizicima, te ekspertiza zaposlenih. U isto vrijeme, naglasila je, tržište pokazuje značajne elemente nelojalne konkurencije.\nSeminar se održava u okviru twining projekta „Podrška EU održivom jačanju kapaciteta Agencije za osiguranje BiH i Agencije za nadzor osiguranja FBiH i RS“.\nProjekat koji je počeo u aprilu prošle godine, finansira EU iz Instrumenta pretpristupne pomoći za 2007. godinu, a provodi ga Komisija za finansijski nadzor Bugarske.\nStatistika tržišta osiguranja\nZemlja 2009. g.\nŽivotno/ukupna premija %


Sarajevo se praktično danas razara i gubi urbanu kulturu, njegovo prirodno okuženje biva potisnuto betonom i interesima novih graditelja – kazao je danas u Sarajevu direktor Drugog internacionalnog festivala “Grad” Ibrahim Spahić dajući odgovor na pitanje “Šta je za tebe baština” u okviru programa “Okrugli sto vitezova umjetnosti”.\nSpahić je najavio susret s predstavnicima Zavoda za zaštitu kulturno-historijske i prirodne baštine KS-a u Galeriji Collegium Artisticum gdje je postavljena Izložba “Grad” u okviru Festivala, sa kojima će razgovarati o rekonstrukciji fasada u Sarajevu, zatim kapijama kao bitnim znakovima te šta se dešava sa rekonstruiranim zgradama glavnog grada BiH.\nNaglasio je da je potrebno odgovoriti na dva pitanja, a to je šta predstavlja baština i šta predstavlja baština za svakog građanina Sarajeva te da posjetioci Izložbe “Grad”, koja je interaktivnog karatktera, imaju pravo da izraze svoj stav, probude vlastitu savjest i da se pobune protiv “rekonstrukcije zajednice”.\nSpahić je kazao da je Izložba “Grad” posvećena kulturno-historijskoj i prirodnoj baštini Sarajeva te da se tiče suštine urbanog bića grada.\n← UN traži od vlade Mijanmara da omogući siguran povratak Rohinja izbjeglica\nOko 29.600 Bugojanaca s pravom glasa na Općim izborima u BiH →


Istom Odlukom Ustavni sud je utvrdio da Kategorizacija korisnika koji vrše javno saopštavanje muzičkih dela, interpretacija i fonograma za teritoriju Republike Srbije (Sl. Glasnik RS br. 3/13) nije u saglasnosti sa Ustavom i potvrđenim međunarodnim ugovorima.\nNaime, članom 171a koji je oglašen neustavnim, u stavu 1 bio je propisan najviši mesečni iznos naknade koja zavisi od kvadrature komercijalnog poslovnog prostora, a koji ne može biti veći od utvrđenog dela minimalne mesečne neto zarade u Republici Srbiji, propisanog za konkretnu kvadraturu.\nIznos mesečne naknade za tekuću godinu utvrđivao se prema objavljenom podatku iznosa minimalne neto zarade u Republici Srbiji za decembar mesec prethodne godine.\nIstim članom 171a u stavu 2 propisano je da komercijalni poslovni prostor predstavlja prostor koji korisnik koristi za prijem gostiju, potrošača i naručilaca usluga, te da se ne računaju pomoćne prostorije korisnika (za rad osoblja, skladišni i sanitarni prostor).\nU stavu 5. člana 171a propisano je da korisnike kategoriše reprezentativno udruženje korisnika za teritoriju Republike Srbije na osnovu značaja koji javno saopštavanje muzičkih dela, interpretacija i fonograma ima za obavljanje poslovne delatnosti korisnika u određenoj privrednoj grani, te da se za javno saopštavanje muzičkih dela, interpretacija i fonograma u zanatskim radnjama naknada ne plaća.\nOvo praktično znači da su korisnici od 01. 01. 2013. godine, od momenta izmene Zakona, plaćali znatno manji iznos naknade za javno saopštavanje muzičkih dela, interpretacija i fonograma, a pojedine kategorije korisnika su bile oslobođene plaćanja naknade donošenjem Kategorizacije.\nSama činjenica da je oglašen neustavnim, član zakona u skladu sa kojim je doneta sada važeća Tarifa, ukazuje na potrebu da se pokrene postupak izrade nove Tarife za ostvarivanje prava na naknadu za javno saopštavanje muzičkih dela, interpretacija i fonograma. Dok nova Tarifa ne bude doneta na zakonom propisan način primenjivaće se sada važeća Tarifa za ostvarivanje prava na naknadu za javno saopštavanje muzičkih dela, interpretacija i fonograma (Sl. Glasnik RS br. 117/2013), a organizacije Sokoj, OFPS i PI kao i korisnici su u obavezi da postupaju po njoj.


Uručena nagrada za najbolji crtež 13. Bijenala – Kulturni centar\nUručena nagrada za najbolji crtež 13. Bijenala\nSačiko Nakazava (Sachiko Nakazwa), dobitnica Prve nagrade za crtež na 13. međunarodnom bijenalu umetnosti minijature juče je boravila u Gornjem Milanovcu, gde je posetila Kulturni centar i obišla postavku Bijenala.\nPriznatoj umetnici iz Japana, tom prilikom uručena je nagrada najveće i najobuhvatnije manifestacije umetnosti malog formata u svetu. Plaketu i 500 evra, koliko iznosi novčana vrednost nagrade za najbolji rad u kategoriji crtež uručio je Dragan Arsić, direktor Kulturnog centra.\n– Bijenale umetnosti minijature motivisao je mnoge umetnike da svetskoj javnosti pokažu minijature koje su često bile u senci njihovih velikih radova. Ono što je najupečatljivije broj tih umetnika je sve veći. Ali nije kvantitet samo bitan, ono što je zasluga Bijenala je da je kvantitet propraćen i kvalitetom, a izložba iz godine u godinu sve atraktivnija, rakao je Arsić.\nCrtež „Pejzaž 1“ autorke Sačiko Nakazava, kao i svi nagrađeni radovi u proteklih 27 godina, nakon izložbe biće pohranjen u Zbirku Bijenala, koja trenutno broji više od 1300 umetničkih dela.\nZahvaljujući na prijemu i vrednoj nagradi koju je dobila Sačiko Nakazava je istakla da je njen crtež, rađen kombinovanom tehnikom i da je poput Bijenala sastavljen iz više celina koje sve zajedno predstavljaju jedan svet u malom.


„Deripaska nije zvanično ponudio donaciju“ – Portal Bar\n„Deripaska nije zvanično…\n„Deripaska nije zvanično ponudio donaciju“\nVlada i Ministarstvo zdravlja nijesu odbili donaciju ruskog biznismena Olega Deripaske od 100.000 doza ruskih vakcina protiv korona virusa, jer takvu ponudu zvanično nijesu ni dobili, saopšteno je iz Vlade.\nRanije danas Pobjeda je objavila da je ministarka zdravlja Jelena Borovinić-Bojović odbila donaciju ruskog biznismena Olega Deripaske od 100.000 doza ruskih vakcina protiv korona virusa.\n„Povodom najnovijih natpisa u pojedinim medijima da je Vlada Crne Gore odbila donaciju vakcina protiv virusa SARS-CoV-2 humanitarne fondacije “Volnoe djelo“ Olega Deripaske, jasno i nedvosmisleno saopštavamo da je riječ o neistini i da nikakva zvanična ponuda donacije navedene fondacije nikad nije stigla niti Ministarstvu zdravlja, niti Vladi“, saopšteno je iz Vlade.\nVlada Crne Gore, kako poručuju, poziva cjelokupnu crnogorsku javnost, a posebno medije na odgovornost kad je riječ o prezentovanju, prenošenju i tumačenju informacija u vezi sa aktuelnom pandemijom i predstojećom imunizacijom.\n„Svaki neodgovoran potez i netačna informacija imaju direktnu štetu po građane Crne Gore“, poručuju iz Vlade.


Rad na daljinu značajno PRODUŽIO radno vreme, nema povratka na staro - BIZlife\nVeliko istraživanje koje je obuhvatilo više od 3,1 miliona ljudi u 16 gradova Severne Amerike, Evrope i Bliskog Istoka utvrdilo je da je rad na daljinu uz korišćenje digitalnih tehnologija značajno produžio radno vreme, u proseku za 48 minuta i povećao broj (virtualnih) sastanaka.\nIstraživači su anketirali zaposlene oko 21.000 kompanija i izračunali su da je broj sastanaka povećan za 13 odsto, a slalo se i 1,4 e-mailova više dnevno nego u prije pandemije.\nIako je bilo više sastanaka značajno je skraćeno trajanje sastanaka, i to za velikih 20 odsto. Istraživanje je pokazalo da su ljudi dnevno na sastanke trošili -11,5 odsto manje vremena.\nIstraživanje, nadalje, pokazuje da se u pojedinim gradovima radno vreme vratilo na stare nivoe prije pandemije, dok je u drugima povećano vreme rada ostalo, prenosi Novac.hr.\nAutori istraživanja poručuju da je potrebno dodatno ispitati u kojoj meri su radne navike promenjene trajno, ali tvrde da ne očekuju povratak na uobičajene obrasce pre pandemije. Drugim rečima, procenjuju da je malo verovatan povratak na staro.\nkoronavirus/rad od kuće\nPingback: Rad na daljinu značajno PRODUŽIO radno vreme, nema povratka na staro - biznis24.rs


Vučić o projektu Norveška za vas : “Posebno sam zadovoljan zbog Novog Pazara i škole Stefan Nemanja” – Radio Televizija Novi Pazar\nVučić o projektu Norveška za vas : “Posebno sam zadovoljan zbog Novog Pazara i škole Stefan Nemanja”\nFebruary 7, 2019 Galib Gicic 454 Views\nU Aleksincu je predstavljen projekat “Norveška za vas – Srbija” vredan 4,27 miliona evra, u okviru kojeg se pruža pomoć 91 lokalnoj samoupravi u Srbiji. Hvala što nas učite da radimo, što nas učite procedurama, što će značiti više ušteđenog novca i više bolje potrošenog novca u budućnosti, poručio je Vučić, ističući da je Norveška iskren prijatelj Srbije.\nPredsednik Srbije Aleksandar Vučić obratio se učesnicima skupa na kojem učestvuju čelnici 91 lokalne samouprave uključene u projekat “Norveška za vas – Srbija” i poručio im da se kroz takve projekte uči kako se transparentno i odgovorno obavlja posao u lokalnim samoupravama.\n“Norveška je iskren prijatelj Srbije. Hvala što nas učite da radimo, što nas učite procedurama, što će značiti više ušteđenog novca i više bolje potrošenog novca u budućnosti”, rekao je Vučić i zahvalio za pomoć Norveške koja traje od 2000. godine i koja iznosi 250 miliona evra kroz različite donacije.\n“Vole naši predsednici opština kad dobiju novac sa strane, a posebno nenamenske pare od Vlade pa da troše kako hoće, ali nama je važno da dobijaju preko vas i UNOPS-a da znamo kako se troši”, rekao je Vučić.\n“Posebno sam srećan jer se sada ulaže u Aleksincu u negu starijih osoba, ali i zbog Novog Pazara i škole ‘Stefan Nemanja’ “, dodao je predsednik.\nVučić je zahvalio norveškom ambasadoru Arneu Sanesu Bjernstadu.”Hvala vam, ja vas molim da razmotrite molbu da date još malo para”, rekao je Vučić kroz osmeh i dodao da veruje da ga ambasador neće odbiti.\n“Hvala na svakoj vrsti podrške i pomoći, izuzetno to cenimo i želimo još mnogo toga da naučimo od vas i da ljudi u Srbiji vide i osete deo života, način na koji živite u Norveškoj i u jednom delu razvijenog sveta”, rekao je Vučić.\nU sklopu projekta “Norveška za vas – Srbija” do sada su sprovedena dva poziva za finansiranje projekata za razvoj lokalne infrastrukture i za sprovođenje stručnih obuka u skladu sa lokalnim akcionim planovima za zapošljavanje koje će Norveška finansirati sa milion evra.\nTokom trajanja projekta “Norveška za vas – Srbija”, biće objavljeni i pozivi za projekte privatnog sektora koji će povećati mogućnosti za zapošljavanje.\nArne Sanes Bjernstad je izjavio projekat “Norveška za vas – Srbija” jeste program u kom se ne radi samo o novcu većo prijateljstvu i želji da se pomogne onim oblastima i opštinama u Srbiji koje zaostaju u razvoju.\n“Ne može se porediti Srbija pre 20 godina i danas, vidi se veliki napredak, pre svega u ekonomskoj sferi i to posebno u većim gradovima. Sada smo želeli da se odmaknemo od ulica Beograda, Novog Sada, Niša ka delovima i opštinama Srbije koji zaostaju”, rekao je Bjernstad novinarima.\nTe opštine se bore, kako je rekao, sa nasleđem prošlosti, imaju držvane kompanije koje ne mogu da opstanu, tu je i problem zagađenja, nedostatka investicija, kaže norveški ambasador.\n← U Sarajevu promoviran Zbornik “Sto godina Sjeničke konferencije”\nMarzet: Spreman sam da pomognem Novom Pazaru →


Sabit Geci (Foto Birn)\nOdluku o suspenziji donelo je Ministarstvo pravde Kosova, zbog toga što je Geciju, kako se navodi, potrebno medicinsko lečenje. Geciju je i oktobra 2015. suspendovana zatvorska kazna, na isti vremenski period i iz istog razloga.\n“Suspenzija je dozvoljena na period od tri meseca, zbog pružanja medicinskog tretmana, i nakon isteka od tri meseca, od dana donošenja ove odluke, osuđenik je dužan da se vrati na izvršenje kazne” navodi se u odluci koju je 16. februara potpisala ministarka pravde Kosova, Durata Hodža, prenosi Insajderi, koji je objavio i fotografiju odluke.\nOdluka je, kako se dalje dodaje, doneta na osnovu preporuke generalnog direktora Popravne službe Kosova, Sokolja Zogaja, a na predlog lekarske komisije koja je pregledala Gecija.\nGeci je u obavezi da svakog meseca o svom zdravstvenom stanju obaveštava Popravnu službu Kosova, dodaje isti portal.\nSabit Geci je 29. jula 2011. godine osuđen na 15 godina zatvora, zbog zlostavljanja zatvorenika na severu Albanije tokom 1998-1999, ali je istraga protiv njega počela još 2002.\nGecaju je, potom, suđeno i u okviru predmeta Dreničke grupe, ali je 27. maja 2015. tokom tog suđenja on oslobođen optužbi za ratne zločine u zatvoru OVK U Likovcu, 1998. i 1999. godine.\nGeci se teretio da je u saučesništvu sa još jednim od članova Dreničke grupe, Sahitom Jašarijem, i još nekoliko pripadnika OVK, ubio policajca Ivana Bulatovića, odsecanjem glave motornom testerom.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1208)\n17.10.2021 Zalutali metak na Jarinju (849)\n17.10.2021 Srpska lista: Pobeda u 10 opština, bez ZSO neće biti kosovskih institucija (675)


Televizija Forum 27.07.2018.\nPrirodno bogatstvo i prirodne lepote u borbi sa ljudskim nemarom… Na obroncima Zlatara, uz magistralni put između Nove Varoši i Sjenice, na brdu Goveđak, okružena nepreglednim pašnjacima i četinarskim šumama, smeštena je divlja deponija, na koju se od 2007. godine odlaže komunalni otpad iz, 12 kilometara udaljene, Sjenice. Prema Regionalnom planu upravljanja otpadom za opštine Prijepolje, Priboj, Nova Varoš i Sjenica, kamioni JKP „Vrela“ svakodnevno ovde istovaraju u proseku oko 16 tona komunalnog otpada iz sjeničkih domaćinstava i poslovnih objekata.\nDugoročno rešenje problema odlaganja otpada u opštini Sjenica, ali i u Novoj Varoši, Priboju i Prijepolju trebalo bi da bude izgradnja Regionalne deponije Banjica, u koju je do sada uloženo nešto više od milion evra, dok cela investicija vredi oko 10 miliona evra. Dok se ne obezbede sredstva za nastavak izgradnje Banjice prema, u junu usvojenoj Odluci Vlade Republike Srbije, komunalni otpad iz sve četiri opštine trebalo bi da se vozi na Regionalnu sanitarnu deponiju „Duboko“ u Užicu, sa pretovarom na transfer stanici koja bi trebalo da bude izgrađena u Novoj Varoši.\nPoslednja Odluka Vlade trebalo bi da ubrza rešavanje problema svih divljih deponija, na način da se to smeće odlaže tako što će se vršiti selekcija. Sam reciklažni centar to i podrazumeva, da samo ono što se mora vozi na deponiju Banjica – kaže predsednik opštine Sjenica Hazbo Mujović.\nProjekti za rekultivaciju i zatvaranje trenutnih divljih deponija u svim opštinama, kao i obezbeđivanje neophodnih resursa za transport smeća do opštine Nova Varoš u nadležnosti je ove četiri lokalne samouprave, kaže Mujović.


Sastanak Upravnog odbora UPS-a u Subotici - Poslovno Udruženje Pijaca Srbije - PUPS\nSastanak Upravnog odbora UPS-a u Subotici\nU petak, 1. marta, u Subotici je održan prvi sastanak Upravnog odbora Poslovnog udruženja "Pijace Srbije" u 2013. godini. Upravni odbor UPS-a je na ovoj sednici usvojio Izveštaj o radu u 2012. godini, Program rada za 2013. godinu i predlog programa obeležavanja desetogodišnjice Udruženja.\nDvanaseta sednica Skupštine Poslovnog udruženja "Pijace Srbije" će se održati 4. aprila u Beogradu, a dan kasnije, 5. aprila, u Klubu poslanika će se održati i svečana sednica Skupštine posvećena obeležavanju 10-to godišnjice rada UPS-a.\nUpravni odbor UPS-a je usvojio i predlog da se prva manifestacija "Dani pijaca Srbije" održi 8. i 9. juna u Subotici kao sastavni deo Sajma domaće hrane "Ukusi tradicije". Manifestacij, koja ima za cilj da promoviše pijačnu delatnost i njene prednosti i specifičnosti, održavaće se svake godine u drugom gradu.\nUpravni odbor je usvojio i predloge izmena i dopuna Statuta koje će Radna grupa za zakonodavstvo pripremiti za sednicu Skupštine UPS-a. Na sednici je razmatrana i inicijativa UPS-a upućena Republičkom zavodu za statistiku da pijačna delatnost dobije svoje posebne šifre u klasifikaciji delatnosti.


source.ba | Theodor Meron u službenoj posjeti zemljama regiona\nTheodor Meron u službenoj posjeti zemljama regiona\nPredsjednik Međunarodnog rezidualnog mehanizma za krivične sudove (MRMKS), sudija Theodor Meron, dolazi u zvaničnu posjetu u Srbiju, BiH i Hrvatsku od 19. do 22. novembra, potvrđeno je iz MRMKS-a.\nSkandal u zgradi UN-a: Predsjednik Makedonije kritikovao SAD i EU zbog referenduma, dio makedonske delegacije napustio zgradu\nDačić rekao da se ne smiju zaboraviti zločini u ustaškom logoru, Hrvatska uputila protestnu notu zbog njegovih izjava\nMeron će posjetu početi 19. i 20. novembra u Srbiji, gdje će se sastati s premijerkom Srbije Anom Brnabić, ministrom vanjskih poslova Ivicom Dačićem i ministricom pravde Nelom Kuburović.\nNakon Srbije Meron će 20. i 21. novembra boraviti u BiH, gdje će se sastati s visokim predstavnikom međunarodne zajednice u BiH Valentinom Inzkom i predsjedavajućim Vijeća ministara BiH Denisom Zvizdićem.\nMeron će se u Sarajevu sastati još s gradonačelnikom Sarajeva Abdulahom Skakom i održati predavanje u sarajevskom Informativnom centru Međunarodnog krivičnog suda za bivšu Jugoslaviju (MKSJ).\nBalkansku turneju Meron će završiti u Hrvatskoj, gdje će se 21. i 22. novembra sastati s premijerom Hrvatske Andrejom Plenkovićem, ministricom vanjskih i evropskih poslova Marijom Pejčinović Burić i ministrom pravosuđa Draženom Bošnjakovićem.\nMeron će svoj mandat završiti 18. januara 2019. godine, pa je odlučio doći u oproštajnu posjetu zemljama regiona.\nPredsjednik MRMKS Theodor Meron prethodno je obavljao funkciju predsjednika MKSJ u četiri mandata i funkciju predsjednika Mehanizma u dva ranija mandata.\nMerona će na mjestu predsjednika zamijeniti sudija Carmel Agius, koji će preuzeti funkciju predsjednika Mehanizma 19. januara 2019.\nTagovi: UNTheodor Meron


SARAJEVO, Bosna i Hercegovina može izvući brojne koristi iz potpisanog Ugovora o Transportnoj zajednici između BiH i Evropske unije, ali samo ako budemo pametni u šta ozbiljno sumnjam nakon blamaže koju smo oko tog pitanja priredili u BiH, rekao je Mirko Šarović, ministar spoljne trgovine i ekonomskih odnosa BiH.\nOn je naglasio da se nakon što bude odobren izvoz pilećeg mesa i prerađevina iz BiH u EU očekuje nova ekspanzija ove proizvodnje kao što je to bilo prije 15-ak godina, kao i da BiH ima potencijal da taj izvoz poveća za 50 odsto.\nTakođe, dodao je da očekuje skori pristup BiH Svjetskoj trgovinskoj organizaciji, ali i ukazao na činjenicu da se bh. privrednici i dalje suočavaju sa necarinskim ili skrivenim barijerama prilikom izvoza u pojedine zemlje, te da se na rješavanju tog problema aktivno radi.\nTagovi: biheuizvozmirko sarovicprivredasvjetska trgovinska organizacijatransportna zajednicauvoz


Položaj influensera u BiH - Gecić Law\nPravni okvir za tzv. influensing\nReći da u Bosni i Hercegovini („BiH“) za oglašavanje ne postoji poseban zakon, nije sasvim tačno. Naime, pojedini oblici (ilegalnog) oglašavanja uređeni su Zakonom o nedopuštenom oglašavanju. Zakonom o nedopuštenom oglašavanju reguliše se zaštita trgovaca od nedopuštenog oglašavanja i postupak zaštite, utvrđuju oblici nedopuštenog oglašavanja, koja pitanja su ostala otvorena. Sa druge strane, oglašavanje kao takvo regulisano je posrednim putem na nivou federacije BiH. U tom smislu, primenjiv je Zakon o zaštiti potrošača, s obzirom na to da BiH, kao jedna od retkih evropskih zemalja, trenutno nema zakon o medijima, ali ni zakon o elektronskim medijima. Za posebne vrste oglašavanja (pojedinih proizvoda ili usluga – npr. duvanskih, alkoholnih, farmaceutskih i sl. proizvoda) primenjuju se sektorski zakoni.\nPrema Zakonu o zaštiti potrošača, oglašavanje je bilo kakva komunikacija u vezi sa trgovinom, poslovanjem, zanatom ili profesijom kako bi se promovisala nabavka robe i usluga, uključujući sve oblike nepokretne imovine. Takođe, oglašavanjem se smatra i ponuda robe ili usluge u bilo kojem obliku, što znači da se ovde može podvesti i reklamiranje od strane influensera.\nOglašavanje proizvoda i usluga ne sme biti u suprotnosti sa zakonima i drugim propisima, ne sme vređati ljudsko dostojanstvo, niti kršiti osnovna ljudska, privredna, društvena i kulturna prava. Oglasi ne smeju da sadrže bilo kakvu izjavu ili vidljivi prikaz koji bi neposredno ili potrošače dovodili u zabludu.\nU smislu Zakona o nedopuštenom oglašavanju, oglašavanje je svako predstavljanje, u bilo kojem obliku (dakle i putem influenserskih kanala na društvenim mrežama i sl.), koje se daje u okviru obavljanja poslovne delatnosti ili slobodnog zanimanja i koje je usmereno na promociju u cilju pospešivanja prodaje roba ili usluga, uključujući nekretnine, prava i obaveze.\nS tim u vezi, oglasna poruka je svako obaveštenje koje sadrži neposrednu ili posrednu preporuku trgovca u vezi sa „njegovom“ delatnošću, robom ili uslugama, bez obzira na oblik, način ili sredstvo putem kojeg se poruka prenosi, dok je oglašivač svako pravno i fizičko lice koje preporučuje „svoju“ robu, usluge ili delatnost putem oglašavanja.\nStriktno posmatrajući, na pitanje da li se na influensere u BiH primenjuje Zakon o nedopuštenom oglašavanju, može se reći da, nesrećnom formulacijom pojma „oglašivač“, to nije slučaj.\nVrste (nedopuštenog) oglašavanja\nOvaj zakon razlikuje dve vrste nedozvoljenog oglašavanja: (i) zavaravajuće oglašavanje i (ii) nedopušteno upoređujuće oglašavanje. Dok je zavaravajuće oglašavanje u potpunosti zabranjeno, upoređujuće oglašavanje je samo u određenim slučajevima nedopušteno.\nKolektivna zaštita trgovaca\nIako zakon propisuje mogućnost preduzimanja pojedinačnih radnji, kojima svaki trgovac sam podnosi individualnu tužbu radi zaštite od nedopuštenog oglašavanja, predviđen je i poseban sistem kolektivne zaštite. Naime, kako bi se izbegle situacije u kojima se pojedinačna odluka u ovakvoj vrsti spora primenjuje samo između parničnih strana, zakon je, u skladu sa odredbama Direktive 2006/114 / EC, uveo mehanizam po kojem su sva zainteresovana lica koja imaju pravni interes za zaštitu od nedopuštenog oglašavanja, ovlašćena da tužbom zahtevaju od suda da naloži prekid takvog oglašavanja.\nSud ne vrši ocenu da li je spornim oglašavanjem nekome počinjena šteta, odnosno da li će nekome biti počinjena šteta. Ako utvrdi da je tužbeni zahtev osnovan, sud će presudom naložiti tuženom (pojedinačni trgovac ili grupa trgovaca iz istog privrednog sektora ) prekid ili zabranu objavljivanja zavaravajućeg, odnosno nedopuštenog upoređujućeg oglašavanja. Presuda obavezuje tuženog da se u odnosu na svakog trgovca u budućnosti suzdržava od istog ili sličnog oglašavanja. Kako ne postoji poseban zakon o oglašavanju, ostaje nejasno kakav bi bio odnos između onoga ko nudi svoj proizvod ili uslugu i influensera koji putem svojih kanala taj proizvod ili uslugu reklamira u ime i za račun trgovca. Posebno će biti interesantno videti kako će zakonodavac podeliti odgovornost između trgovca i influensera, u odsustvu izričite ugovorne odredbe u tzv. influenserskom ugovoru o kome smo već pisali u tekstu o Srbiji.\nBrojni su pravni izazovi za influensere i kompanije sa kojima sarađuju. Pravni okvir je i dalje u naboju u većini jurisdikcija, posebno na Zapadnom Balkanu, što posebno otežava prekogranično influensersko marketinško oglašavanje na način koji je u skladu sa zakonima.\nOglašavanje u BiH reguliše nekoliko zakona, podzakonskih propisa i kodeksa koji pre svega nisu, međusobno usaglašeni, a zatim nisu ni usklađeni sa evropskim acquis communitaire. Samim tim, pravna regulativa u BiH nije u stanju da odgovori na rastuće potrebe regulisanja savremenih oglašivačkih praksi kao što je influenserski marketing. Bez odgovarajućeg zakona postojaće kamen spoticanja za potpuno uređivanje tržišta oglašavanja koje je u sve većoj ekspanziji.